qundao/data-zh-poetry huggingface dataset:
家琼楼、晴溪过访，兼赠阳明碑刻寒支文集，即送归上杭·其一
作者：丘逢甲
朝代：清

远道劳相访，承筐毕古仪。残碑出新建，遗集得寒支。勋业衰朝大，文章异代悲。昔贤今不作，相对起遐思。
家琼楼、晴溪过访，兼赠阳明碑刻寒支文集，即送归上杭·其二
作者：丘逢甲
朝代：清

好语吾宗彦，流移羡乐郊。族从元宋聚，地扼粤闽交。丁令成归鹤，周侯悔斩蛟。琴岗最佳处，为我卜衡茅。
家芝田市菊数盆见赠，时已冬十月矣，感其晚芳，摛我郁抱，聊赋拙什以质芝田
作者：丘逢甲
朝代：清

寒雨潇潇下凤城，秋光残后见金英。失时未贬文章价，入市难逃隐逸名。香国久推黄种贵，蛮花休慕黑洋生。吟芳冷抱无穷感，过酒墙头且共倾。两开空忆故园芳，开处都因傍战场。仙客采馀舟已去，先生归后径全荒。黄金旧赋高皇甲，紫绶新飘岛国章。风景不殊人事改，有花便合作重阳。一帘秋色顿萧疏，如为餐英赋卜居。鱼市人家斜照里，凤城花事晚寒初。群阴蒙覆容高傲，百卉凋零等扫除。莫怪闭门今不出，幽香深处读奇书。
家芝田市菊数盆见赠，时已冬十月矣，感其晚芳，摛我郁抱，聊赋拙什以质芝田·其三
作者：丘逢甲
朝代：清

一帘秋色顿萧疏，如为餐英赋卜居。鱼市人家斜照里，凤城花事晚寒初。群阴蒙覆容高傲，百卉凋零等扫除。莫怪闭门今不出，幽香深处读奇书。
家芝田市菊数盆见赠，时已冬十月矣，感其晚芳，摛我郁抱，聊赋拙什以质芝田·其二
作者：丘逢甲
朝代：清

两开空忆故园芳，开处都因傍战场。仙客采馀舟已去，先生归后径全荒。黄金旧赋高皇甲，紫绶新飘岛国章。风景不殊人事改，有花便合作重阳。
宿碧云寺叠韵
作者：丘逢甲
朝代：清

闻说新岩境更奇，笋舆未及敛昏时。鸦驮落日栖林早，龙带归云入洞迟。一路烟霞春引梦，万山风雨夜催诗。天花散尽禅心静，丈室维摩是我师。麟尾凤头次第游，最嵚崎处最清幽。满庭花影天香坠，半夜钟声佛水收。古涧吐云藏宝刹，空山吟月忆琼楼。题诗尘壁存鸿爪，也当东坡玉带留。
宿碧云寺叠韵·其一
作者：丘逢甲
朝代：清
体裁：七言律诗

闻说新岩境更奇，笋舆未及敛昏时。鸦驮落日栖林早，龙带归云入洞迟。一路烟霞春引梦，万山风雨夜催诗。天花散尽禅心静，丈室维摩是我师。
宿碧云寺叠韵·其二
作者：丘逢甲
朝代：清
体裁：七言律诗

麟尾凤头次第游，最嵚崎处最清幽。满庭花影天香坠，半夜钟声佛水收。古涧吐云藏宝刹，空山吟月忆琼楼。题诗尘壁存鸿爪，也当东坡玉带留。
宿西校书堂
作者：丘逢甲
朝代：清

迢迢银汉自横天，隐几西堂客未眠。潮信入城知夜半，橹声摇月过帘前。
寄亦璞罗定军次
作者：丘逢甲
朝代：清

为问安之抑胜之，祗今此事几人知？穷荒草木皆生意，满目春风上大旗。
寄兰史、晓沧、菽园用晓沧韵
作者：丘逢甲
朝代：清

窟室闻钟酒正酣，将军组练罢西龛。已忧朋党逾河北，更遣王庭渡漠南。急政谁求梅尉传，祸萌何止霍侯骖！汉家未有登封日，留滞休嗟太史谈。军中草檄笔空酣，神理虚存暴未龛。祗见螺舟来海外，未容马柱表交南。瑶章竞托三青鸟，羽卫翻劳二白骖。收拾皋言注孙子，更无兵许牧之谈。台上歌声起半酣，茫茫项定与刘龛。岂真汉厄逢三七，终见尧封暨朔南。誓罢猫仍容武鼠，梦回虎已齧嬴骖。百王道在焚难尽，数典偏怜有籍谈。天浆倾倒帝沈酣，西奈神来佛让龛。自转双轮删合朔，别传十诫贬和南。寻山久已逃灵鹫，问道真疑到剧骖。至竟大同新运在，老生莫自厌常谈。唱月呵云兴正酣，颇闻海上有仙龛。置身敢在中贤下，避地仍居北斗南。石室搜残神禹简，金天留驻蓐收骖。欲将虎鼠龙猪意，唤起东方与释谈。
寄兰史、晓沧、菽园用晓沧韵·其一
作者：丘逢甲
朝代：清

窟室闻钟酒正酣，将军组练罢西龛。已忧朋党逾河北，更遣王庭渡漠南。急政谁求梅尉传，祸萌何止霍侯骖！汉家未有登封日，留滞休嗟太史谈。
寄兰史、晓沧、菽园用晓沧韵·其三
作者：丘逢甲
朝代：清

台上歌声起半酣，茫茫项定与刘龛。岂真汉厄逢三七，终见尧封暨朔南。誓罢猫仍容武鼠，梦回虎已齧嬴骖。百王道在焚难尽，数典偏怜有籍谈。
寄兰史、晓沧、菽园用晓沧韵·其二
作者：丘逢甲
朝代：清

军中草檄笔空酣，神理虚存暴未龛。祗见螺舟来海外，未容马柱表交南。瑶章竞托三青鸟，羽卫翻劳二白骖。收拾皋言注孙子，更无兵许牧之谈。
寄兰史、晓沧、菽园用晓沧韵·其五
作者：丘逢甲
朝代：清

唱月呵云兴正酣，颇闻海上有仙龛。置身敢在中贤下，避地仍居北斗南。石室搜残神禹简，金天留驻蓐收骖。欲将虎鼠龙猪意，唤起东方与释谈。
寄兰史、晓沧、菽园用晓沧韵·其四
作者：丘逢甲
朝代：清

天浆倾倒帝沈酣，西奈神来佛让龛。自转双轮删合朔，别传十诫贬和南。寻山久已逃灵鹫，问道真疑到剧骖。至竟大同新运在，老生莫自厌常谈。
寄刘铭伯
作者：丘逢甲
朝代：清

昨梦君从海上归，十峰轩畔解征衣。觉来江浦潮初上，夜半开门月满扉。
寄台湾栎社诸子，兼怀颂丞二首
作者：丘逢甲
朝代：清

柏庄谁拾燹馀文，栎社重张劫后军。九十九峰依旧好，尽携豪笔写秋云。月泉志卷凭谁定，还待当时晞发人。遥忆参军谢皋羽，西台朱鸟独伤神。
寄台湾栎社诸子，兼怀颂丞二首·其一
作者：丘逢甲
朝代：清

柏庄谁拾燹馀文，栎社重张劫后军。九十九峰依旧好，尽携豪笔写秋云。
寄台湾栎社诸子，兼怀颂丞二首·其二
作者：丘逢甲
朝代：清

月泉志卷凭谁定，还待当时晞发人。遥忆参军谢皋羽，西台朱鸟独伤神。
寄和崔兰西七夕感怀
作者：丘逢甲
朝代：清

玉合金针故事遥，离人自写可怜宵。沉沉旧院收鱼钥，隐隐星河梦鹊桥。天上双星窥分野，人间万感溢思潮。柳州屡乞仍难巧，聊报瑶章作解嘲。
寄家果园孝廉
作者：丘逢甲
朝代：清

回首东风倍黯然，春江曾拜孝廉船。马蹄去踏燕台雪，鸥梦空沉玉溶烟。故国流移仍作客，远书珍重到经年。白头二老诗豪甚，更益相思海上天。
寄家菽园孝廉
作者：丘逢甲
朝代：清

翠暖珠香侍舞筵，七洲洋外辟诗天。华灯夜敞红云宴，吟钵朝飞白雪篇。胸次难消兵十万，眼中同醉客三千。高歌自抱神州感，漫作寻常侠少年。
寄家菽园孝廉新架坡二首
作者：丘逢甲
朝代：清

韩苏笔力不到处，石破天惊自著书。未悔居夷从凤鸟，真看横海掣鲸鱼。河山烟点齐州外，文字雷屯草昧初。闻说鸡林争购集，百蛮齐拜孝廉车。中原有客正悲歌，事去曾挥指日戈。谁解闻鼙思将帅，誓将倾篑障江河。诗篇涕泪唐天宝，梦寐贤良汉特科。遥寄尺书沧海曲，古来义士岛人多。
寄家菽园孝廉新架坡二首·其一
作者：丘逢甲
朝代：清

韩苏笔力不到处，石破天惊自著书。未悔居夷从凤鸟，真看横海掣鲸鱼。河山烟点齐州外，文字雷屯草昧初。闻说鸡林争购集，百蛮齐拜孝廉车。
寄家菽园孝廉新架坡二首·其二
作者：丘逢甲
朝代：清

中原有客正悲歌，事去曾挥指日戈。谁解闻鼙思将帅，誓将倾篑障江河。诗篇涕泪唐天宝，梦寐贤良汉特科。遥寄尺书沧海曲，古来义士岛人多。
寄张坚白桂林
作者：丘逢甲
朝代：清

一别一年久，相思日几回。桂林多胜境，藩伯况雄才！未敢论时局，惟应借酒杯。寄书无别语，千里索诗来。
寄怀公度二首
作者：丘逢甲
朝代：清

梅花消息最分明，已报山中岁欲更。野草初苏呼鹿友，江波微长受鸥盟。高门盘菜神京梦，伏枕炉香画省情。一卷公羊宜起疾，先春重与订王正。北风吹雪昼纷纷，盼得微晴日未曛。扫血故巢归蜀帝，招魂香草待湘君。惊回夜豹寒中吠，唤起春牛梦里文。无限登高赋诗意，况因八表怅停云。
寄怀公度二首·其一
作者：丘逢甲
朝代：清

梅花消息最分明，已报山中岁欲更。野草初苏呼鹿友，江波微长受鸥盟。高门盘菜神京梦，伏枕炉香画省情。一卷公羊宜起疾，先春重与订王正。
寄怀公度二首·其二
作者：丘逢甲
朝代：清

北风吹雪昼纷纷，盼得微晴日未曛。扫血故巢归蜀帝，招魂香草待湘君。惊回夜豹寒中吠，唤起春牛梦里文。无限登高赋诗意，况因八表怅停云。
寄怀刘幼丹先生成都
作者：丘逢甲
朝代：清

一麾出守向巴巫，谏草焚馀绾郡符。中泽泛舟苏集雁，空山飞檄缚鸣狐。五行灾异消江壅，八阵孤虚考石图。落日秋城添别思，裤襦歌又起成都。玉垒铜梁气象雄，天涯西望忆文翁。双鱼寄远江流上，五马班春井络中。峡雨梦回夔子国，边尘愁入蜀王宫。简书猿鸟应犹昔，筹笔终收上相功。眼底浮云变古今，西南通道极滇黔。贾胡留恋成长技，天府丰饶启敌心。窥井可能炎汉火，凿山谁遣受秦金？蓬婆雪外三城在，重费哀时杜老吟。曾辱昌黎荐士篇，觚棱回首梦如烟。宦游遥羡遨头宴，师说偏留琐尾笺。邛竹通夷愁远道，岭梅破腊迫新年。云龙韩孟何时会？极目春风剑外天。
寄怀刘幼丹先生成都·其一
作者：丘逢甲
朝代：清

一麾出守向巴巫，谏草焚馀绾郡符。中泽泛舟苏集雁，空山飞檄缚鸣狐。五行灾异消江壅，八阵孤虚考石图。落日秋城添别思，裤襦歌又起成都。
寄怀刘幼丹先生成都·其三
作者：丘逢甲
朝代：清

眼底浮云变古今，西南通道极滇黔。贾胡留恋成长技，天府丰饶启敌心。窥井可能炎汉火，凿山谁遣受秦金？蓬婆雪外三城在，重费哀时杜老吟。
寄怀刘幼丹先生成都·其二
作者：丘逢甲
朝代：清

玉垒铜梁气象雄，天涯西望忆文翁。双鱼寄远江流上，五马班春井络中。峡雨梦回夔子国，边尘愁入蜀王宫。简书猿鸟应犹昔，筹笔终收上相功。
寄怀刘幼丹先生成都·其四
作者：丘逢甲
朝代：清

曾辱昌黎荐士篇，觚棱回首梦如烟。宦游遥羡遨头宴，师说偏留琐尾笺。邛竹通夷愁远道，岭梅破腊迫新年。云龙韩孟何时会？极目春风剑外天。
寄怀晓沧上杭兼示族人
作者：丘逢甲
朝代：清

落日琴冈路，秋风练水潮。寄书迟远道，拔剑舞中宵。当世自饥溺，此行何寂寥！阳明碑下过，大树影萧萧。磊落吾宗彦，因君寄远思。云山千里梦，花草六朝诗。东观仍家学，南州共火维。渡江惭旧族，一席尚经师。何处梅花洞，寒香不计年。人稀集灵怪，山古足云烟。安得夸娥力，为开混沌天。呼龙种瑶草，游戏老芝田。漠漠江湖梦，秋心落百蛮。藜床支北海，棋局隐东山。沧海波无极，浮云影自閒。汀州有芳草，愁采白蘋还。
寄怀晓沧上杭兼示族人·其一
作者：丘逢甲
朝代：清

落日琴冈路，秋风练水潮。寄书迟远道，拔剑舞中宵。当世自饥溺，此行何寂寥！阳明碑下过，大树影萧萧。
寄怀晓沧上杭兼示族人·其三
作者：丘逢甲
朝代：清

何处梅花洞，寒香不计年。人稀集灵怪，山古足云烟。安得夸娥力，为开混沌天。呼龙种瑶草，游戏老芝田。
寄怀晓沧上杭兼示族人·其二
作者：丘逢甲
朝代：清

磊落吾宗彦，因君寄远思。云山千里梦，花草六朝诗。东观仍家学，南州共火维。渡江惭旧族，一席尚经师。
寄怀晓沧上杭兼示族人·其四
作者：丘逢甲
朝代：清

漠漠江湖梦，秋心落百蛮。藜床支北海，棋局隐东山。沧海波无极，浮云影自閒。汀州有芳草，愁采白蘋还。
寄怀朱苗孙同年
作者：丘逢甲
朝代：清

杏花消息一星终，莽莽行藏感异同。燕雁音书江水上，駏蛩踪迹岭云中。薄尝宦味遭阳鱎，遥送归心托塞鸿。倚遍浪西楼畔望，何时情话百觞空。
寄怀林生葵阳
作者：丘逢甲
朝代：清

东风吹客送吟鞭，桃李满城花正妍。晕碧楼台沧海气，踏青裙屐丽人天。梦回京国八千里，唤起神童五百年。欲托春心惟望帝，不须重问月公禅。
寄怀柳汀
作者：丘逢甲
朝代：清

苦忆江南柳，秋条近若何。西风怀抱恶，故国别离多。黄叶还乡梦，红牙晓岸歌。小星光自好，惆怅隔明河。
寄怀瑞凤纶分转
作者：丘逢甲
朝代：清

棨戟重临凤水湄，三年谁与共忧时。魏糔帝问传家笏，苏轼天留过岭诗。富国祗今先煮海，才人从古例分司。湖山到处题名在，耿耿心应有石知。新辟王通讲学庐，许分徐福逸篇书。舳舻转海无消息，孛彗经天有扫除。万里共传封事上，百年休悔树人疏。自惭冷坐河汾席，将相终思为国储。
寄怀瑞凤纶分转·其一
作者：丘逢甲
朝代：清

棨戟重临凤水湄，三年谁与共忧时。魏糔帝问传家笏，苏轼天留过岭诗。富国祗今先煮海，才人从古例分司。湖山到处题名在，耿耿心应有石知。
寄怀瑞凤纶分转·其二
作者：丘逢甲
朝代：清

新辟王通讲学庐，许分徐福逸篇书。舳舻转海无消息，孛彗经天有扫除。万里共传封事上，百年休悔树人疏。自惭冷坐河汾席，将相终思为国储。
寄怀竹坪
作者：丘逢甲
朝代：清

三绝几同谢琯樵，毫巅馀力尚超超。画家亦有桑钦笔，注了南条注北条。山海罗胸尔许奇，苍然古色现须眉。平生误博丹青誉，牢落闽南老画师。海上相逢道不孤，封侯残梦尚模糊。要将十丈鹅溪绢，乞写天山破敌图。
寄怀竹坪·其一
作者：丘逢甲
朝代：清

三绝几同谢琯樵，毫巅馀力尚超超。画家亦有桑钦笔，注了南条注北条。
寄怀竹坪·其三
作者：丘逢甲
朝代：清

海上相逢道不孤，封侯残梦尚模糊。要将十丈鹅溪绢，乞写天山破敌图。
寄怀竹坪·其二
作者：丘逢甲
朝代：清

山海罗胸尔许奇，苍然古色现须眉。平生误博丹青誉，牢落闽南老画师。
寄怀维卿师桂林
作者：丘逢甲
朝代：清

百疏哀陈阻九阊，东南形势系鲲洋。留黔臣敢希庄蹻，守绛民思磔聂昌。计竭拒秦全上党，力图戴晋等前凉。千秋成败凭谁论？回首台山泪万行。
寄怀维卿师桂林七首
作者：丘逢甲
朝代：清

极目苍苍八桂林，春风迢递客愁深。峰回独秀孤云远，江入相离别梦沉。阅岁但增归鹤感，窥天难测剪鹑心！刺船人去波涛急，凄绝成连海上琴。鼍愤龙愁战气昏，东来应有未招魂。平安梅峤迟双鲤，变幻桑田痛七鲲。珠薏馀生安下泽，金瓯全局哭中原。不曾竟落权奸手，归养林泉是国恩。未能独乐赋园居，归洛温公讲学初。八阵钤韬开虎豹，百家笺注谢虫鱼。陈经共下宣尼拜，明箕旁求冉子书。应念凤凰山下客，天涯寻约待脂车。轮铁南交走电軿，苍梧西上又扬舲。河山破碎羊肠险，楼阁空濛蜃气腥。百粤安危关互市，五洲消息迫重溟。谢公高卧应难稳，丝竹中年带泪听。消耗雄心强自宽，家园春宴正承欢。閒居境偶同潘岳，大事人终逊吕端。落日闻鼙思上将，空山观弈感长安。可能再为苍生出，莽莽神州海色寒。十年剑佩记追随，鹿耳惊涛怆梦思。铁马金戈春教战，锦袍银烛夜谈诗。荒山镵影悲今日，残月钟声异昔时。欲写哀歌寄天末，红棉飞遍越王祠。牙旗玉帐卷东风，绝岛同归患难中。故国愁春三月闰，遥天寻梦一星终。铁衣绣雨蛮花碧，铜鼓椎潮劫火红。袖手南洲观战局，山林未许老英雄。
寄怀维卿师桂林七首·其一
作者：丘逢甲
朝代：清

极目苍苍八桂林，春风迢递客愁深。峰回独秀孤云远，江入相离别梦沉。阅岁但增归鹤感，窥天难测剪鹑心！刺船人去波涛急，凄绝成连海上琴。
寄怀维卿师桂林七首·其七
作者：丘逢甲
朝代：清

牙旗玉帐卷东风，绝岛同归患难中。故国愁春三月闰，遥天寻梦一星终。铁衣绣雨蛮花碧，铜鼓椎潮劫火红。袖手南洲观战局，山林未许老英雄。
寄怀维卿师桂林七首·其三
作者：丘逢甲
朝代：清

未能独乐赋园居，归洛温公讲学初。八阵钤韬开虎豹，百家笺注谢虫鱼。陈经共下宣尼拜，明箕旁求冉子书。应念凤凰山下客，天涯寻约待脂车。
寄怀维卿师桂林七首·其二
作者：丘逢甲
朝代：清

鼍愤龙愁战气昏，东来应有未招魂。平安梅峤迟双鲤，变幻桑田痛七鲲。珠薏馀生安下泽，金瓯全局哭中原。不曾竟落权奸手，归养林泉是国恩。
寄怀维卿师桂林七首·其五
作者：丘逢甲
朝代：清

消耗雄心强自宽，家园春宴正承欢。閒居境偶同潘岳，大事人终逊吕端。落日闻鼙思上将，空山观弈感长安。可能再为苍生出，莽莽神州海色寒。
寄怀维卿师桂林七首·其六
作者：丘逢甲
朝代：清

十年剑佩记追随，鹿耳惊涛怆梦思。铁马金戈春教战，锦袍银烛夜谈诗。荒山镵影悲今日，残月钟声异昔时。欲写哀歌寄天末，红棉飞遍越王祠。
寄怀维卿师桂林七首·其四
作者：丘逢甲
朝代：清

轮铁南交走电軿，苍梧西上又扬舲。河山破碎羊肠险，楼阁空濛蜃气腥。百粤安危关互市，五洲消息迫重溟。谢公高卧应难稳，丝竹中年带泪听。
寄怀荦飞、隽卿
作者：丘逢甲
朝代：清

苦忆扶风马，南州客梦遥。读书双瀑雨，归棹九江潮。远思兼秋发，离怀借酒消。风云儿女气，寥落向虹桥。苦忆扶风马，之罘别几年。岛云怀义士，海月话神仙。扫地焚香静，悲秋得句先。门前双髻影，漠漠入愁烟。
寄怀荦飞、隽卿·其一
作者：丘逢甲
朝代：清

苦忆扶风马，南州客梦遥。读书双瀑雨，归棹九江潮。远思兼秋发，离怀借酒消。风云儿女气，寥落向虹桥。
寄怀荦飞、隽卿·其二
作者：丘逢甲
朝代：清

苦忆扶风马，之罘别几年。岛云怀义士，海月话神仙。扫地焚香静，悲秋得句先。门前双髻影，漠漠入愁烟。
寄怀菽园，兼讯兰史，叠次晓沧韵
作者：丘逢甲
朝代：清

图书供养古香酣，人与梅花共一龛。诗界九州开海外，报章万纸贵天南。媚时经说删沙鹿，涩体文章陋筱骖。三载相思未相见，悲天心事笔能谈。蜃气楼台寔舞酣，蟹行奇字补龙龛。未须管子惭三北，已遣周婆制二南。踏雪愁闻双鹤语，排云思问八鸾骖。烂柯山畔支残局，袖冷飞仙怕手谈。裸虫扰扰梦方酣，白马潮来撼赭龛。得胜名花夸大北，翻新捷径走终南。蒙庄玩世甘呼马，越石论交负解骖。冷尽山中煨芋火，拥炉人懒共僧谈。十载文场意气酣，低头已厌屋如龛。名山游迹鼓旂外，耆旧遗闻星斗南。榕观寻仙呼九鲤，荔园留客驻双骖。礼星檄雨诗情在，社散西湖忆梦谈。千山霜叶战秋酣，讲舍清和老佛龛。吾道饩羊存告朔，秋风旅雁更来南。客怀聊遣浮新蚁，乡梦难忘脱旧骖。为道愁多改潘鬓，故人何日共清谈！
寄怀菽园，兼讯兰史，叠次晓沧韵·其一
作者：丘逢甲
朝代：清

图书供养古香酣，人与梅花共一龛。诗界九州开海外，报章万纸贵天南。媚时经说删沙鹿，涩体文章陋筱骖。三载相思未相见，悲天心事笔能谈。
寄怀菽园，兼讯兰史，叠次晓沧韵·其三
作者：丘逢甲
朝代：清

裸虫扰扰梦方酣，白马潮来撼赭龛。得胜名花夸大北，翻新捷径走终南。蒙庄玩世甘呼马，越石论交负解骖。冷尽山中煨芋火，拥炉人懒共僧谈。
寄怀菽园，兼讯兰史，叠次晓沧韵·其二
作者：丘逢甲
朝代：清

蜃气楼台寔舞酣，蟹行奇字补龙龛。未须管子惭三北，已遣周婆制二南。踏雪愁闻双鹤语，排云思问八鸾骖。烂柯山畔支残局，袖冷飞仙怕手谈。
寄怀菽园，兼讯兰史，叠次晓沧韵·其五
作者：丘逢甲
朝代：清

千山霜叶战秋酣，讲舍清和老佛龛。吾道饩羊存告朔，秋风旅雁更来南。客怀聊遣浮新蚁，乡梦难忘脱旧骖。为道愁多改潘鬓，故人何日共清谈！
寄怀菽园，兼讯兰史，叠次晓沧韵·其四
作者：丘逢甲
朝代：清

十载文场意气酣，低头已厌屋如龛。名山游迹鼓旂外，耆旧遗闻星斗南。榕观寻仙呼九鲤，荔园留客驻双骖。礼星檄雨诗情在，社散西湖忆梦谈。
寄怀萧伯瑶布衣
作者：丘逢甲
朝代：清

绝代萧夫子，十年羁岭东。牢愁满沧海，文字困英雄。岁月磨头白，关山落照红。相思渺烟水，天末怅冥鸿。
寄怀许仙屏中丞
作者：丘逢甲
朝代：清

万里惊涛赋壮游，天南回首穗城秋。使君正运桓公甓，归客新乘少伯舟。五岭关河通骆越，百灵风雨会罗浮。相逢抵掌谈时事，曾许筹边上节楼。锁钥南畺倚重臣，叩关琛赆竞飞轮。朝台纛去无黄屋，瀛海舟来有白民。自是绥怀关要略，不妨觞咏集诗人。陈琳已老刘桢少，最忆翩翩座上宾。归飞越鸟恋南枝，劫后馀生叹数奇。破例山公初启事，投荒韩渥尚吟诗。注书已厌谈孙武，变姓仍难隐子皮。早岁钤韬且收拾，横渠依旧拥皋比。旌门载别又经年，菊秀兰芳八月天。每赋秋容怀潞国，偶谈边计托樊川。呼鸾道远思瑶节，化象潭清制锦笺。手写新诗寄钤阁，报章遥盼雁来前。
寄怀许仙屏中丞·其一
作者：丘逢甲
朝代：清

万里惊涛赋壮游，天南回首穗城秋。使君正运桓公甓，归客新乘少伯舟。五岭关河通骆越，百灵风雨会罗浮。相逢抵掌谈时事，曾许筹边上节楼。
寄怀许仙屏中丞·其三
作者：丘逢甲
朝代：清

归飞越鸟恋南枝，劫后馀生叹数奇。破例山公初启事，投荒韩渥尚吟诗。注书已厌谈孙武，变姓仍难隐子皮。早岁钤韬且收拾，横渠依旧拥皋比。
寄怀许仙屏中丞·其二
作者：丘逢甲
朝代：清

锁钥南畺倚重臣，叩关琛赆竞飞轮。朝台纛去无黄屋，瀛海舟来有白民。自是绥怀关要略，不妨觞咏集诗人。陈琳已老刘桢少，最忆翩翩座上宾。
寄怀许仙屏中丞·其四
作者：丘逢甲
朝代：清

旌门载别又经年，菊秀兰芳八月天。每赋秋容怀潞国，偶谈边计托樊川。呼鸾道远思瑶节，化象潭清制锦笺。手写新诗寄钤阁，报章遥盼雁来前。
寄怀许仙屏中丞家芝田市菊数盆见赠，时已冬十月矣，感其晚芳，摛我郁抱，聊赋拙什以质芝田·其一
作者：丘逢甲
朝代：清
体裁：七言律诗

寒雨潇潇下凤城，秋光残后见金英。失时未贬文章价，入市难逃隐逸名。香国久推黄种贵，蛮花休慕黑洋生。吟芳冷抱无穷感，过酒墙头且共倾。
寄怀谢四颂丞台湾
作者：丘逢甲
朝代：清

独听荒鸡夜，天涯忆故人。烟霞仍痼疾，雷雨负经纶。梦寐孤灯影，文章断发身。相思隔沧海，极目叹扬尘。文武新茶火，君臣旧药笼。泉香乖昔嗜，方古误书穷。索醉归谋妇，佯痴近作翁。信陵醇酒意，潦倒几英雄。秋水芙蓉国，斜阳燕子家。青衫封敝簏，红烛赏残花。历劫多情在，寻春故约差。壶芦墩畔月，冷照旧琵琶。遥忆登临处，今应付卧游。吹云孤笛夜，落月万山秋。挂壁舆图改，寻碑屐齿留。年来腰脚健，还似旧时不？
寄怀谢四颂丞台湾·其一
作者：丘逢甲
朝代：清

独听荒鸡夜，天涯忆故人。烟霞仍痼疾，雷雨负经纶。梦寐孤灯影，文章断发身。相思隔沧海，极目叹扬尘。
寄怀谢四颂丞台湾·其三
作者：丘逢甲
朝代：清

秋水芙蓉国，斜阳燕子家。青衫封敝簏，红烛赏残花。历劫多情在，寻春故约差。壶芦墩畔月，冷照旧琵琶。
寄怀谢四颂丞台湾·其二
作者：丘逢甲
朝代：清

文武新茶火，君臣旧药笼。泉香乖昔嗜，方古误书穷。索醉归谋妇，佯痴近作翁。信陵醇酒意，潦倒几英雄。
寄怀谢四颂丞台湾·其四
作者：丘逢甲
朝代：清

遥忆登临处，今应付卧游。吹云孤笛夜，落月万山秋。挂壁舆图改，寻碑屐齿留。年来腰脚健，还似旧时不？
寄怀陈省三、许韫白游宦广州二首
作者：丘逢甲
朝代：清

同作浮家客，多君尚宦游。天涯惊物序，海色入乡愁。鸡凤争栖日，龙蛇起陆秋。东风千里目，怀远此登楼。谁可陈藩匹，吾尤念许虔。几同岭外谪，等是汝南贤。仙令丹砂地，蛮王左纛天。何时渡江客，聚语永嘉年。
寄怀陈省三、许韫白游宦广州二首·其一
作者：丘逢甲
朝代：清

同作浮家客，多君尚宦游。天涯惊物序，海色入乡愁。鸡凤争栖日，龙蛇起陆秋。东风千里目，怀远此登楼。
寄怀陈省三、许韫白游宦广州二首·其二
作者：丘逢甲
朝代：清

谁可陈藩匹，吾尤念许虔。几同岭外谪，等是汝南贤。仙令丹砂地，蛮王左纛天。何时渡江客，聚语永嘉年。
寄怀黄公度二首
作者：丘逢甲
朝代：清

茫茫远道九秋思，渺渺凉波万顷陂。八月灵槎虚汉使，三闾奇服怨湘妃。醉倾沧海麻姑酒，劫入商山橘叟棋。铁汉高楼閒怅望，岭云南护党人碑。万木萧森夜有霜，登高怀古客心伤。斜阳澹作黄昏色，残月遥分大白光。卧病梦持明主节，起居缄费远人珰。著书閒对秋灯影，独乐园中漏点长。
寄怀黄公度二首·其一
作者：丘逢甲
朝代：清

茫茫远道九秋思，渺渺凉波万顷陂。八月灵槎虚汉使，三闾奇服怨湘妃。醉倾沧海麻姑酒，劫入商山橘叟棋。铁汉高楼閒怅望，岭云南护党人碑。
寄怀黄公度二首·其二
作者：丘逢甲
朝代：清

万木萧森夜有霜，登高怀古客心伤。斜阳澹作黄昏色，残月遥分大白光。卧病梦持明主节，起居缄费远人珰。著书閒对秋灯影，独乐园中漏点长。
寄甄山、晴溪
作者：丘逢甲
朝代：清

甄山访我山中庐，山云漠漠空回车；晴溪访我溪上居，溪月照读寒支书。人生一见亦缘法，欲取前因论梵夹。何时著我山溪间，一角南天开世业。
寄答陈梦石明经即题其东溪吟章
作者：丘逢甲
朝代：清

床头莸草参诗草，门外松声答水声。坐对溪山安砚席，方田如罫赋春耕。身原博士非关{具}，天遣穷人最是诗。消受时名但馀技，空山谁识老经师？
寄答陈梦石明经即题其东溪吟章·其二
作者：丘逢甲
朝代：清

身原博士非关{具}，天遣穷人最是诗。消受时名但馀技，空山谁识老经师？
寄答陈梦石明经即题其东溪吟章·其二
作者：丘逢甲
朝代：清
体裁：七言绝句

身原博士非关算，天遣穷人最是诗。消受时名但馀技，空山谁识老经师？
寄赠国学保存会诸子
作者：丘逢甲
朝代：清

文明古国五千载，中经秦火诗书在。汉兴诸儒功最多，不有守先后何待。西海潮流猛秦火，东风复助为妖祸。障川挽澜今无人，后生小子忘丘轲。昆崙山高东海深，百王千圣知此心。终看吾道益光大，日月行天无古今。
寄韫白三水
作者：丘逢甲
朝代：清

半晴半雨酿春和，春水溶溶绿始波。三十六江楼上望，不知春在那江多？
寄题大埔西岩
作者：丘逢甲
朝代：清

闻说西岩景最奇，茫茫云水寄遐思。黄金地涌空中阁，白玉天留劫后棋。开辟花纲饶怪石，奔腾瀑布注深池。何时得蜡游山屐，千仞冈头独咏诗。
寄题永井完久梦哉空也楼新竹
作者：丘逢甲
朝代：清

新竹乃吾旧游地，沧桑转眼馀哀泪。谁知更有能诗人，五指峰边吟古春。丈夫读书兼读律，致君尧舜乃有术。君今挟律游诸侯，高筑梦哉空也楼。十二万年一梦耳，皇王帝霸谁长留？信知大空本无物，得者勿喜失勿忧。海风吹客高楼头，战场寂寂黄花秋。人民城郭纵非故，终见仙鹤归来游。
寄马介堂高州
作者：丘逢甲
朝代：清

莽莽罗浮别旧封，将台移筑武坛峰。乡心万里怀金马，军令三秋肃石龙。洗太营边锦伞收，潘仙亭畔石船留。一条丁水铜鱼寨，照见将军仗钺游。翠水西流铁舰通，？州极目海云红。弓刀小驻元戎队，满地秋芜宋故宫。金城秋柳碧毵毵，久罢军中扪虱谈。何日伏波酬大志，更携铜柱表交南。
寄马介堂高州·其一
作者：丘逢甲
朝代：清

莽莽罗浮别旧封，将台移筑武坛峰。乡心万里怀金马，军令三秋肃石龙。
寄马介堂高州·其三
作者：丘逢甲
朝代：清

翠水西流铁舰通，？州极目海云红。弓刀小驻元戎队，满地秋芜宋故宫。
寄马介堂高州·其三
作者：丘逢甲
朝代：清
体裁：七言绝句

翠水西流铁舰通，�州极目海云红。弓刀小驻元戎队，满地秋芜宋故宫。
寄马介堂高州·其二
作者：丘逢甲
朝代：清

洗太营边锦伞收，潘仙亭畔石船留。一条丁水铜鱼寨，照见将军仗钺游。
寄马介堂高州·其四
作者：丘逢甲
朝代：清

金城秋柳碧毵毵，久罢军中扪虱谈。何日伏波酬大志，更携铜柱表交南。
寒入
作者：丘逢甲
朝代：清

寒入重衾睡不浓，寺楼初打五更钟。开门忽觉前山雪，白遍东南四五峰。
对月书感
作者：丘逢甲
朝代：清

明月出沧海，我家沧海东。独怜今夜见，犹与故乡同。丧乱山河改，流亡邑里空。相思祗垂泪，顾影愧归鸿。把酒酹明月，客怀殊不欢。流光当此夕，照梦到长安。水落龙愁夜，山空鹤语寒。中天宫阙迥，孤对岭梅看。
对月书感·其一
作者：丘逢甲
朝代：清

明月出沧海，我家沧海东。独怜今夜见，犹与故乡同。丧乱山河改，流亡邑里空。相思祗垂泪，顾影愧归鸿。
对月书感·其二
作者：丘逢甲
朝代：清

把酒酹明月，客怀殊不欢。流光当此夕，照梦到长安。水落龙愁夜，山空鹤语寒。中天宫阙迥，孤对岭梅看。
对月放歌答友人
作者：丘逢甲
朝代：清
体裁：古风

振华楼头看今月，今月冰人销侠骨。令人却忆古月光，恨我生不逢羲皇。君胡怀今不怀古，锻月入诗寄阏父。阏父落拓今诗颠，将诗诉月愁南天。南天入秦始受吏，秦月曾照龙川尉。却怜今月无古光，独倚楼栏看剑气。
对月放歌答友人
作者：丘逢甲
朝代：清

振华楼头看今月，今月冰人销侠骨。令人却忆古月光，恨我生不逢羲皇。君胡怀今不怀古？锻月入诗寄阏父。阏父落拓今诗颠，将诗诉月愁南天。南天入秦始受吏，秦月曾照龙川尉。却怜今月无古光，独倚楼栏看剑气。
对月次韵
作者：丘逢甲
朝代：清

莫遣微云滓太清，须知我辈未忘情。人间万劫随尘转，天上群星避月明。宝相有光腾玉色，么虫空聚作雷声。炎炎世界凉于水，幻梦凭谁唤众生。
对月，同王户部
作者：丘逢甲
朝代：清

一片长安月，随人万里寒。独怜沧海客，同向越台看。肝胆光能照，河山影未残。浮云自西北，惆怅倚阑干。
寻镇山楼故址，因登城四眺，越日遂游城北诸山十二首
作者：丘逢甲
朝代：清

邻江边粤俯闽关，楼橹参差桂岭间。欲拨寒芜寻古戍，疏林斜日半城山。断瓦零砖废苑秋，行人犹识镇山楼。万方多难伤心客，无地登临写暮愁。带岭襟溪万雉连，筑城当日为安边。剜苔细数残砖字，止隔明亡十二年。谯楼旧筑郁嵯峨，望远犹堪托啸歌。一角孤城山影里，趁墟人散夕阳多。五幡青犊散馀氛，废垒连营郁战云。班草莫谈元二劫，荒郊有鬼哭秋坟。林叶萧疏夜有霜，城阴荒草散牛羊。市声不到墟烟冷，万冢高低送夕阳。断碣题名字半残，古松阴里好盘桓。半间废寺无香火，佛卧空山落叶寒。冷烟寒日挂疏林，荒草迷离古径深。樵女归来秋郭晚，山歌声出万松阴。天南舒啸失长风，沦落閒身五岭东。一片雄心无处著，孤城斗大万山中。浮生富贵等微尘，欲觅山林寄此身。但是故乡归便好，不妨衣白作山人。曾费诚斋策马来，临溪处处见花开。一庵拟筑蓝田曲，补种诗中十里梅。龙楼凤阁倚天尊，肃立群山万骑屯。戎马书生豪气在，三台高处望中原。
寻镇山楼故址，因登城四眺，越日遂游城北诸山十二首·其一
作者：丘逢甲
朝代：清

邻江边粤俯闽关，楼橹参差桂岭间。欲拨寒芜寻古戍，疏林斜日半城山。
寻镇山楼故址，因登城四眺，越日遂游城北诸山十二首·其七
作者：丘逢甲
朝代：清

断碣题名字半残，古松阴里好盘桓。半间废寺无香火，佛卧空山落叶寒。
寻镇山楼故址，因登城四眺，越日遂游城北诸山十二首·其三
作者：丘逢甲
朝代：清

带岭襟溪万雉连，筑城当日为安边。剜苔细数残砖字，止隔明亡十二年。
寻镇山楼故址，因登城四眺，越日遂游城北诸山十二首·其九
作者：丘逢甲
朝代：清

天南舒啸失长风，沦落閒身五岭东。一片雄心无处著，孤城斗大万山中。
寻镇山楼故址，因登城四眺，越日遂游城北诸山十二首·其二
作者：丘逢甲
朝代：清

断瓦零砖废苑秋，行人犹识镇山楼。万方多难伤心客，无地登临写暮愁。
寻镇山楼故址，因登城四眺，越日遂游城北诸山十二首·其五
作者：丘逢甲
朝代：清

五幡青犊散馀氛，废垒连营郁战云。班草莫谈元二劫，荒郊有鬼哭秋坟。
寻镇山楼故址，因登城四眺，越日遂游城北诸山十二首·其八
作者：丘逢甲
朝代：清

冷烟寒日挂疏林，荒草迷离古径深。樵女归来秋郭晚，山歌声出万松阴。
寻镇山楼故址，因登城四眺，越日遂游城北诸山十二首·其六
作者：丘逢甲
朝代：清

林叶萧疏夜有霜，城阴荒草散牛羊。市声不到墟烟冷，万冢高低送夕阳。
寻镇山楼故址，因登城四眺，越日遂游城北诸山十二首·其十
作者：丘逢甲
朝代：清

浮生富贵等微尘，欲觅山林寄此身。但是故乡归便好，不妨衣白作山人。
寻镇山楼故址，因登城四眺，越日遂游城北诸山十二首·其十一
作者：丘逢甲
朝代：清

曾费诚斋策马来，临溪处处见花开。一庵拟筑蓝田曲，补种诗中十里梅。
寻镇山楼故址，因登城四眺，越日遂游城北诸山十二首·其十二
作者：丘逢甲
朝代：清

龙楼凤阁倚天尊，肃立群山万骑屯。戎马书生豪气在，三台高处望中原。
寻镇山楼故址，因登城四眺，越日遂游城北诸山十二首·其四
作者：丘逢甲
朝代：清

谯楼旧筑郁嵯峨，望远犹堪托啸歌。一角孤城山影里，趁墟人散夕阳多。
寿兰史五十
作者：丘逢甲
朝代：清

五十尚如此，百年将奈何？文章新岁月，涕泪旧山河。暂作支离叟，难求安乐窝。南飞孤鹤在，聊取祝东坡。
将之南洋，留别亲友
作者：丘逢甲
朝代：清

一水茫茫络五洲，此行心已遍全球。衣冠异代图王会，书剑平生快壮游。花幔俗探柔佛国，锦袍人上谪仙舟。要知吾道其南意，鲁叟先言海可浮。书生三十旧登坛，落拓防身剑气寒。异国谈瀛誇海客，中天列宿愧朝官。千年鹤爪书何苦？一卷虬髯传未残。独上柁楼看象纬，东南风急送青翰。五载金城客闭门，拍天海气昼昏昏。九边田牧思班壹，二帝遨游笑马援。地陷东南浮大岛，天留豪杰救中原。抚髀漫下英雄泪，新野应容一旅屯。破荒文字走风雷，草昧思从海外开。挟策九夷嬉凤去，携竿三岛钓鳌来。天回博望乘槎路，人陋相如谕蜀才。无限抱孙椎结辈，待教绝徼筑朝台。万里南车过越裳，春风原不阻炎荒。虚无龙鼎讹黄帝，郑重麟书拜素王。骠国乐来天酒醉，鲛人市罢海珠光。蛮花万树开如雪，难遣填胸热血凉。极外占星计水程，天门残梦搅涛声。青牛道远流沙阻，白马经荒劫火生。看日果逢人北向，行云如送客南征。亶洲洲上瞻尼父，海燕春风正满城。骊歌声里即天涯，胡越何妨竟一家！大海从新开世界，群山依旧拱中华。贡金待铸先朝史，碾玉教图异域花。岛国王侯看下拜，书生此念太豪奢。南溟从古是天池，笑看鲲鹏变化时。已遣少师先入海，可容箕子独明夷。人来上国仍冠冕，诗出中原更鼓旗。箧有中朝新乐府，遍传骑象戴花儿。
将之南洋，留别亲友·其一
作者：丘逢甲
朝代：清

一水茫茫络五洲，此行心已遍全球。衣冠异代图王会，书剑平生快壮游。花幔俗探柔佛国，锦袍人上谪仙舟。要知吾道其南意，鲁叟先言海可浮。
将之南洋，留别亲友·其七
作者：丘逢甲
朝代：清

骊歌声里即天涯，胡越何妨竟一家！大海从新开世界，群山依旧拱中华。贡金待铸先朝史，碾玉教图异域花。岛国王侯看下拜，书生此念太豪奢。
将之南洋，留别亲友·其三
作者：丘逢甲
朝代：清

五载金城客闭门，拍天海气昼昏昏。九边田牧思班壹，二帝遨游笑马援。地陷东南浮大岛，天留豪杰救中原。抚髀漫下英雄泪，新野应容一旅屯。
将之南洋，留别亲友·其二
作者：丘逢甲
朝代：清

书生三十旧登坛，落拓防身剑气寒。异国谈瀛誇海客，中天列宿愧朝官。千年鹤爪书何苦？一卷虬髯传未残。独上柁楼看象纬，东南风急送青翰。
将之南洋，留别亲友·其五
作者：丘逢甲
朝代：清

万里南车过越裳，春风原不阻炎荒。虚无龙鼎讹黄帝，郑重麟书拜素王。骠国乐来天酒醉，鲛人市罢海珠光。蛮花万树开如雪，难遣填胸热血凉。
将之南洋，留别亲友·其八
作者：丘逢甲
朝代：清

南溟从古是天池，笑看鲲鹏变化时。已遣少师先入海，可容箕子独明夷。人来上国仍冠冕，诗出中原更鼓旗。箧有中朝新乐府，遍传骑象戴花儿。
将之南洋，留别亲友·其六
作者：丘逢甲
朝代：清

极外占星计水程，天门残梦搅涛声。青牛道远流沙阻，白马经荒劫火生。看日果逢人北向，行云如送客南征。亶洲洲上瞻尼父，海燕春风正满城。
将之南洋，留别亲友·其四
作者：丘逢甲
朝代：清

破荒文字走风雷，草昧思从海外开。挟策九夷嬉凤去，携竿三岛钓鳌来。天回博望乘槎路，人陋相如谕蜀才。无限抱孙椎结辈，待教绝徼筑朝台。
将之岭东劝学，沈涛园廉访以长句见送，次韵奉答，兼柬岑云阶、张坚白
作者：丘逢甲
朝代：清

十年重作广州客，斜日朝台感今昔。上将高谈横海坛，经师别换名山席。要令五管盛文治，万派新潮海天碧。少年豪想鲲鹏化，群蛮犷俗豚鱼格。朝廷正用名臣后，畀养人才培国脉。使节联翩后先至，侯伯谷蒲耀圭璧。并念先公竹马儿，虽作荒伧犹护惜。平生空慕仓海君，无力能褫虎狼魄。新交子房偏我厚，卧我元龙楼百尺。门前更留京兆马，明月清尊永佳夕。青眼高歌送我东，惜我才薄无能役。神州百年感桓温，广武一叹同阮籍。
小住
作者：丘逢甲
朝代：清

小住为佳耳，仙人况好楼。乡传石窟古，门对铁山秋。县僻无车马，檐低见斗牛。中宵犹看剑，杯酒强消愁。
小春泛舟北溪作
作者：丘逢甲
朝代：清

东风双桨打潮忙，漠漠墟烟送夕阳。满载寒香北溪舫，梅花万树过官塘。
小除日与晓沧游开元寺，遂西过叩齿庵，傍城根园池抵南门，登楼晚眺作
作者：丘逢甲
朝代：清

江城春气晓冥冥，腊鼓声中酒未醒。扶醉寻碑唐代寺，碧桃花蚀石幢经。叩齿庵空客话禅，东风酿暖祭诗天。竟输岛佛才名瘦，懒把黄金铸大颠。满城忙趣迫年终，翻笑禅门兴俗同。小结閒缘谈半日，种花园叟钓鱼翁。眼看烂漫好年光，城上高楼野趣长。斜日细吟南涧句，蓣藷花紫菜花黄。
小除日与晓沧游开元寺，遂西过叩齿庵，傍城根园池抵南门，登楼晚眺作·其一
作者：丘逢甲
朝代：清

江城春气晓冥冥，腊鼓声中酒未醒。扶醉寻碑唐代寺，碧桃花蚀石幢经。
小除日与晓沧游开元寺，遂西过叩齿庵，傍城根园池抵南门，登楼晚眺作·其三
作者：丘逢甲
朝代：清

满城忙趣迫年终，翻笑禅门兴俗同。小结閒缘谈半日，种花园叟钓鱼翁。
小除日与晓沧游开元寺，遂西过叩齿庵，傍城根园池抵南门，登楼晚眺作·其二
作者：丘逢甲
朝代：清

叩齿庵空客话禅，东风酿暖祭诗天。竟输岛佛才名瘦，懒把黄金铸大颠。
小除日与晓沧游开元寺，遂西过叩齿庵，傍城根园池抵南门，登楼晚眺作·其四
作者：丘逢甲
朝代：清

眼看烂漫好年光，城上高楼野趣长。斜日细吟南涧句，蓣藷花紫菜花黄。
少瀛以诗舲自寿诗索和，走笔书此
作者：丘逢甲
朝代：清

同年桂平黄少瀛，乞我诗寿张诗舲。示我牛腰诗一束，寿诗舲者多公卿。公卿满朝尽朱紫，持粱刺肥老且死。安知海外百万天朝民，一任刲屠作人豕。谁非黄炎之子孙，九天忍令呼无门！上书宰相毁苛约，此议已比昌黎尊。百年万事半颠倒，中外约章那可道？嗟哉勿谓秦无人，我惜诗舲今已老。侍儿能画兼能诗，专家诗画传女儿。诗舲虽老足自遣，且姑谋乐休忧时。少瀛一官老东粤，诗舲不官为粤客。相逢相见五羊城，我亦忧时头早白。海风十月寒吹人，出门欲觅梅花村。梅花仙人傥有不老术，仙山同醉罗浮春。
少石以实甫唱和诗见示，次韵
作者：丘逢甲
朝代：清

水驲传诗柬屡修，簿书忙里且閒偷。三江此地朝南海，百甓何人运广州。微雨渐催残腊近，寒梅已放故园不？欲寻高处同舒眼，浩浩风烟镇海楼。
山中有鸟鸣，昼夜不绝声，名曰早归，以声似也，诗以寄意
作者：丘逢甲
朝代：清

何曾寸草报春晖，琴剑天涯负彩衣。但使行人通鸟语，不劳缄札寄当归。鹊语蛛丝总未真，楼头又听鸟鸣春。直将思妇心中意，遍劝佗乡远客人。
山中有鸟鸣，昼夜不绝声，名曰早归，以声似也，诗以寄意·其一
作者：丘逢甲
朝代：清

何曾寸草报春晖，琴剑天涯负彩衣。但使行人通鸟语，不劳缄札寄当归。
山中有鸟鸣，昼夜不绝声，名曰早归，以声似也，诗以寄意·其二
作者：丘逢甲
朝代：清

鹊语蛛丝总未真，楼头又听鸟鸣春。直将思妇心中意，遍劝佗乡远客人。
山兰
作者：丘逢甲
朝代：清

剑叶萎蕤千仞冈，文琴声断到今藏。洞天供养难为俗，香国逃名不愿王。高士在山饶远志，佳人绝代抱幽芳。九州地尽灵根露，早合寒薇共首阳。
山寺
作者：丘逢甲
朝代：清

秋来何处托吟鞭，古寺寻碑踏暝烟。柳外断霞峰十二，花间凉月界三千。西流星汉临高塔，南戒云山倚梵天。风定相轮铃不语，下方人望佛灯然。秋入高林晓色鲜，晨钟敲彻寺楼烟。柳边洗钵僧三两，塔顶看云象万千。西竺尘埋三世佛，南宗花散四禅天。风幡不动心何动，晏坐空山意黯然。
山寺·其一
作者：丘逢甲
朝代：清

秋来何处托吟鞭，古寺寻碑踏暝烟。柳外断霞峰十二，花间凉月界三千。西流星汉临高塔，南戒云山倚梵天。风定相轮铃不语，下方人望佛灯然。
山寺·其二
作者：丘逢甲
朝代：清

秋入高林晓色鲜，晨钟敲彻寺楼烟。柳边洗钵僧三两，塔顶看云象万千。西竺尘埋三世佛，南宗花散四禅天。风幡不动心何动，晏坐空山意黯然。
山居诗五首
作者：丘逢甲
朝代：清

白云海上来，飘摇无归期。微风起天末，吹寄兹山陲。悦山本云性，草木生妍姿。山中有轶士，独往人寡知。末世何皇皇？寸心勉自持。故国何迢迢？右手难将移。临风托远意，自与云相怡。无心出已非，万物有息时。眷念出者劳，何用行雨为？我本山水人，深知山水意。卜居山水间，山水发灵秘。维山不厌清，毋为浊流累。维山不厌深，毋为俗士至。梦中古桃源，思之辄心醉。奇遭此佳境，一往快夙志。抚琴入泉韵，布席落岚翠。静言养生理，中岁慰悴憔。平生坠世网，每忆魂犹悸。固宜古贤人，栖迟乐衡泌。哑哑返哺乌，得食不果腹。一枝有安巢，山飞复山宿。念兹心衋然，得养不在禄。山田瘠可耕，馀事及樵牧。东风秀百草，春山上黄犊。苍苍者寿松，青青者慈竹。山高蓄灵秀，自结云中屋。采得千年芝，持为高堂祝。鸿灵春北归，归飞不失群。天生此羽翼，太息世强分。我家深山中，聊用谢世纷。吾弟各异才，出作同习勤。荷锄影相随，伐木声相闻。向晦入晏息，一灯夜论文。微言绎圣牒，奥语搜皇坟。琅琅金石声，遥出山中云。因之虽乱离，其乐仍欣欣。有兄独远出，踪迹隔虏氛。东风万里来，同念仓海君。德公司马徽，流寓同襄阳。峨峨鹿门山，近接水镜庄。幼安昔避地，亦复偕彦方。吾友有谢生，夙昔同行藏。黻佩不可期，负戴聊徜徉。携家此偕隐，远渡婆娑洋。岂不思东归，故里今犬羊。买山共卜筑，耕凿炉峰旁。垆峰一何高？上有松苍苍。上枝古藤虬，下根茯苓香。山深富灵药，同采佐糗粮。何须出雒市，名播如韩康？
山居诗五首·其一
作者：丘逢甲
朝代：清
体裁：古风

白云海上来，飘摇无归期。微风起天末，吹寄兹山陲。悦山本云性，草木生妍姿。山中有轶士，独往人寡知。末世何皇皇，寸心勉自持。故国何迢迢，右手难将移。临风托远意，自与云相怡。无心出已非，万物有息时。眷念出者劳，何用行雨为？
山居诗五首·其一
作者：丘逢甲
朝代：清

白云海上来，飘摇无归期。微风起天末，吹寄兹山陲。悦山本云性，草木生妍姿。山中有轶士，独往人寡知。末世何皇皇？寸心勉自持。故国何迢迢？右手难将移。临风托远意，自与云相怡。无心出已非，万物有息时。眷念出者劳，何用行雨为？
山居诗五首·其三
作者：丘逢甲
朝代：清

哑哑返哺乌，得食不果腹。一枝有安巢，山飞复山宿。念兹心衋然，得养不在禄。山田瘠可耕，馀事及樵牧。东风秀百草，春山上黄犊。苍苍者寿松，青青者慈竹。山高蓄灵秀，自结云中屋。采得千年芝，持为高堂祝。
山居诗五首·其二
作者：丘逢甲
朝代：清

我本山水人，深知山水意。卜居山水间，山水发灵秘。维山不厌清，毋为浊流累。维山不厌深，毋为俗士至。梦中古桃源，思之辄心醉。奇遭此佳境，一往快夙志。抚琴入泉韵，布席落岚翠。静言养生理，中岁慰悴憔。平生坠世网，每忆魂犹悸。固宜古贤人，栖迟乐衡泌。
山居诗五首·其二
作者：丘逢甲
朝代：清
体裁：古风

我本山水人，深知山水意。卜居山水间，山水发灵秘。维山不厌清，毋为浊流累。维山不厌深，毋为俗士至。梦中古桃源，思之辄心醉。奇遭此佳境，一往快夙志。抚琴入泉韵，布席落岚翠。静言养生理，中岁慰憔悴。平生坠世网，每忆魂犹悸。固宜古贤人，栖迟乐衡泌。
山居诗五首·其五
作者：丘逢甲
朝代：清
体裁：古风

德公司马徽，流寓同襄阳。峨峨鹿门山，近接水镜庄。幼安昔避地，亦复偕彦方。吾友有谢生，夙昔同行藏。黻佩不可期，负戴聊徜徉。携家此偕隐，远渡婆娑洋。岂不思东归，故里今犬羊。买山共卜筑，耕凿炉峰旁。垆峰一何高，上有松苍苍。上枝古藤虬，下根茯苓香。山深富灵药，同采佐糗粮。何须出雒市，名播如韩康？
山居诗五首·其五
作者：丘逢甲
朝代：清

德公司马徽，流寓同襄阳。峨峨鹿门山，近接水镜庄。幼安昔避地，亦复偕彦方。吾友有谢生，夙昔同行藏。黻佩不可期，负戴聊徜徉。携家此偕隐，远渡婆娑洋。岂不思东归，故里今犬羊。买山共卜筑，耕凿炉峰旁。垆峰一何高？上有松苍苍。上枝古藤虬，下根茯苓香。山深富灵药，同采佐糗粮。何须出雒市，名播如韩康？
山居诗五首·其四
作者：丘逢甲
朝代：清

鸿灵春北归，归飞不失群。天生此羽翼，太息世强分。我家深山中，聊用谢世纷。吾弟各异才，出作同习勤。荷锄影相随，伐木声相闻。向晦入晏息，一灯夜论文。微言绎圣牒，奥语搜皇坟。琅琅金石声，遥出山中云。因之虽乱离，其乐仍欣欣。有兄独远出，踪迹隔虏氛。东风万里来，同念仓海君。
山村
作者：丘逢甲
朝代：清

重倾浊酒走惊魂，通德来归故里门。年始二毛逢丧乱，家馀百口倖生存。眼中精卫无沧海，劫外鹪鹩有小园。跃马鸣骹豪气在，布衣耕钓自山村。
山村即目
作者：丘逢甲
朝代：清

一角西峰夕照中，断云东岭雨蒙蒙。
林枫欲老柿将熟，秋在万山深处红。
山村即目
作者：丘逢甲
朝代：清

轧轧车声水满陂，溪山佳处客行迟。林腰一抹炊烟淡，知是人家饭熟时。一角西风夕照中，断云东岭雨濛濛。林枫欲老柿将熟，秋在万山深处红。山田一雨稻初苏，村景宜添七月图。鸡犬惊喧官牒下，农忙时节隶催租。
山村即目·其一
作者：丘逢甲
朝代：清

轧轧车声水满陂，溪山佳处客行迟。林腰一抹炊烟淡，知是人家饭熟时。
山村即目·其三
作者：丘逢甲
朝代：清

山田一雨稻初苏，村景宜添七月图。鸡犬惊喧官牒下，农忙时节隶催租。
山村即目·其二
作者：丘逢甲
朝代：清

一角西风夕照中，断云东岭雨濛濛。林枫欲老柿将熟，秋在万山深处红。
岁暮与晓沧游西湖山作六首
作者：丘逢甲
朝代：清

城外西湖湖上山，嵌空楼观古崖间。满城乞尽仙人药，留取梅花伴客閒。紫竹庵空剩碧漪，游人还说放生池。空明一片湖心水，枯柳残荷太守碑。古洞沉沉访老君，换鹅谁写五千文。一丸泥塞函关路，花冷青牛卧石云。刘王埒近草芊芊，满目江山荡夕烟。修路莫寻南汉记，空崖苔蚀兔丝年。一角寒岚照碧波，园亭无奈废兴何！七分荒冢三分庙，如此湖山鬼占多。十万人家山作屏，濛濛入望海云青。更无老铁风流笔，冷坐乘风待月亭。
岁暮与晓沧游西湖山作六首·其一
作者：丘逢甲
朝代：清

城外西湖湖上山，嵌空楼观古崖间。满城乞尽仙人药，留取梅花伴客閒。
岁暮与晓沧游西湖山作六首·其三
作者：丘逢甲
朝代：清

古洞沉沉访老君，换鹅谁写五千文。一丸泥塞函关路，花冷青牛卧石云。
岁暮与晓沧游西湖山作六首·其二
作者：丘逢甲
朝代：清

紫竹庵空剩碧漪，游人还说放生池。空明一片湖心水，枯柳残荷太守碑。
岁暮与晓沧游西湖山作六首·其五
作者：丘逢甲
朝代：清

一角寒岚照碧波，园亭无奈废兴何！七分荒冢三分庙，如此湖山鬼占多。
岁暮与晓沧游西湖山作六首·其六
作者：丘逢甲
朝代：清

十万人家山作屏，濛濛入望海云青。更无老铁风流笔，冷坐乘风待月亭。
岁暮与晓沧游西湖山作六首·其四
作者：丘逢甲
朝代：清

刘王埒近草芊芊，满目江山荡夕烟。修路莫寻南汉记，空崖苔蚀兔丝年。
岁暮作
作者：丘逢甲
朝代：清

消尽年光是客愁，倚阑斜日下山楼。还乡羽羡双黄鹄，入世心惊万火牛。故纸风云供刻画，野人木石慰居游。壮怀未遂身将老，满眼寒山早白头。
岁暮感怀次感春韵
作者：丘逢甲
朝代：清

浪说芦灰止水年，笙簧重奏古来天。阳枢不转春消息，老木寒巢噤帝鹃。玉龙残甲满天飞，万里寒光照铁衣。黄竹歌中行八骏，瑶池空送穆王归。扁舟钓雪下寒滩，落日荒荒欲霁难。满目江山沉战气，可能王业不偏安。曾从剑侠传中来，十万戈船梦里开。把酒寒斋逢故部，海东残岛话奇莱。万梅花里问前身，我佛从来戒造因。冷看天倾无力补，莫将黄土浪抟人。禾黍何须怨狡童，是非从古论难公。可怜神化丹青手，剩粉零缣写北风。
岁暮感怀次感春韵·其一
作者：丘逢甲
朝代：清

浪说芦灰止水年，笙簧重奏古来天。阳枢不转春消息，老木寒巢噤帝鹃。
岁暮感怀次感春韵·其三
作者：丘逢甲
朝代：清

扁舟钓雪下寒滩，落日荒荒欲霁难。满目江山沉战气，可能王业不偏安。
岁暮感怀次感春韵·其二
作者：丘逢甲
朝代：清

玉龙残甲满天飞，万里寒光照铁衣。黄竹歌中行八骏，瑶池空送穆王归。
岁暮感怀次感春韵·其五
作者：丘逢甲
朝代：清

万梅花里问前身，我佛从来戒造因。冷看天倾无力补，莫将黄土浪抟人。
岁暮感怀次感春韵·其六
作者：丘逢甲
朝代：清

禾黍何须怨狡童，是非从古论难公。可怜神化丹青手，剩粉零缣写北风。
岁暮感怀次感春韵·其四
作者：丘逢甲
朝代：清

曾从剑侠传中来，十万戈船梦里开。把酒寒斋逢故部，海东残岛话奇莱。
岁暮杂感
作者：丘逢甲
朝代：清

极目寒山落照迟，边风猎猎捲牙旗。黄犀入贡非今日，白马驮经异昔时。山海龙呼愁变夏，春秋麟泣戒书夷。千年妖火弥张燄，太息流传景教碑。电骇雷惊局屡新，梦中愁见海扬尘。九夷何地容嬉凤，两曜兼旬厄斗麟。赤县鸿流堙息壤，紫垣狼燄迫勾陈。邹生漫诧谈天口，吹律先回黍谷春。云中鸡犬换流年，尘世讹闻劫火燃。玉斧全功收画地，金轮馀燄起遮天。元王故国愁宫黍，白帝新都问岳莲。终见神符兴赤九，不应流泪到铜仙。轮转坤舆急景催，冻风天末送愁来。栖残彩凤宫梧老，卖断卢龙塞草衰。驿远江南梅未落，园荒河北李仍开。月寒日暖忧煎寿，且劝飞光酒一杯。昆崙馀干走沧溟，考异须占极外星。杀运百年兵气白，飞机万里石云青。鳌沉难定三神位，龙战将移五岳形。尘秽海洲谈国势，消寒閒检赤霆经。一曲升平泪万行，风尘戎马厄潜郎。民愁竞造黄天说，岁熟如逢赤地荒。七贵五侯金穴富，白山黑水铁车忙。老生苦记文忠语，多恐中原见鹫章。五洲云扰角群雄，幻出楼台蜃气中。环起杀机愁易宿，饫闻怪事懒书空。八风裂竹乖伦律，九日争桑拒羿弓。说佛不妨妨说鬼，飞燐早已逐韩公。牢落高阳旧酒徒，缶声悽绝唱乌乌。极知王屋移非计，坐惜神丛借已枯。老骥负车鸣折坂，饥鹰驱雀下平芜。人间剥复关天运，醉看梅花九九图。寒宵读史一灯深，眼底浮云变古今。卒懦无狐篝楚火，士愚有狗斗秦金。故应积气天难坠，何致清谈陆便沉。上界不知人事苦，但闻开宴奏元音。卜居何处是南村，说虎翻怜市语喧。铜鼓嶂高山雪盛，红罗沙近海云昏。太阴守岁愁兵气，故国逢春怆梦痕。熳烂桃花过残腊，人閒无路访仙源。
岁暮杂感·其一
作者：丘逢甲
朝代：清

极目寒山落照迟，边风猎猎捲牙旗。黄犀入贡非今日，白马驮经异昔时。山海龙呼愁变夏，春秋麟泣戒书夷。千年妖火弥张燄，太息流传景教碑。
岁暮杂感·其七
作者：丘逢甲
朝代：清

五洲云扰角群雄，幻出楼台蜃气中。环起杀机愁易宿，饫闻怪事懒书空。八风裂竹乖伦律，九日争桑拒羿弓。说佛不妨妨说鬼，飞燐早已逐韩公。
岁暮杂感·其三
作者：丘逢甲
朝代：清

云中鸡犬换流年，尘世讹闻劫火燃。玉斧全功收画地，金轮馀燄起遮天。元王故国愁宫黍，白帝新都问岳莲。终见神符兴赤九，不应流泪到铜仙。
岁暮杂感·其九
作者：丘逢甲
朝代：清

寒宵读史一灯深，眼底浮云变古今。卒懦无狐篝楚火，士愚有狗斗秦金。故应积气天难坠，何致清谈陆便沉。上界不知人事苦，但闻开宴奏元音。
岁暮杂感·其二
作者：丘逢甲
朝代：清

电骇雷惊局屡新，梦中愁见海扬尘。九夷何地容嬉凤，两曜兼旬厄斗麟。赤县鸿流堙息壤，紫垣狼燄迫勾陈。邹生漫诧谈天口，吹律先回黍谷春。
岁暮杂感·其五
作者：丘逢甲
朝代：清

昆崙馀干走沧溟，考异须占极外星。杀运百年兵气白，飞机万里石云青。鳌沉难定三神位，龙战将移五岳形。尘秽海洲谈国势，消寒閒检赤霆经。
岁暮杂感·其八
作者：丘逢甲
朝代：清

牢落高阳旧酒徒，缶声悽绝唱乌乌。极知王屋移非计，坐惜神丛借已枯。老骥负车鸣折坂，饥鹰驱雀下平芜。人间剥复关天运，醉看梅花九九图。
岁暮杂感·其六
作者：丘逢甲
朝代：清

一曲升平泪万行，风尘戎马厄潜郎。民愁竞造黄天说，岁熟如逢赤地荒。七贵五侯金穴富，白山黑水铁车忙。老生苦记文忠语，多恐中原见鹫章。
岁暮杂感·其十
作者：丘逢甲
朝代：清

卜居何处是南村，说虎翻怜市语喧。铜鼓嶂高山雪盛，红罗沙近海云昏。太阴守岁愁兵气，故国逢春怆梦痕。熳烂桃花过残腊，人閒无路访仙源。
岁暮杂感·其四
作者：丘逢甲
朝代：清

轮转坤舆急景催，冻风天末送愁来。栖残彩凤宫梧老，卖断卢龙塞草衰。驿远江南梅未落，园荒河北李仍开。月寒日暖忧煎寿，且劝飞光酒一杯。
岁除日与晓沧登金山
作者：丘逢甲
朝代：清

一年三百六十日，祗馀此日谁能閒！城人十万閒者两，短衣杖策登金山。寒光万里动西极，青山也作岁除色。中原一发苍茫间，独有雄心除不得。
岩泉义士祠
作者：丘逢甲
朝代：清

望帝魂归怨海棠，哀歌有客殉潮阳。虞渊落日青衫泪，古井寒泉碧血香。胜国衣冠留异代，秀才性命答先皇。辘轳坏尽遗祠在，独拜秋衙老树旁。
岭南春词
作者：丘逢甲
朝代：清

万紫千红不敢开，先春独让岭头梅。亭亭玉立天人相，天遣称尊花国来。罗浮仙鸟声琅然，唤起春魂遍大千。大千顿现梅花国，要把梅花作纪年。瑶姬游戏爱春华，炼海成香转帝车。天上玉龙三百万，一时齐化岭南花。老干槎枒花满身，冰霜丰骨玉精神。扫除海内风尘色，独立岭南天地春。十年不负种花心，万玉千珠花气深。锄罢月明吾事毕，看栽成树树成林。千林万林落木空，空山一笑回春风。谁知大地阳和气，都在暗香疏影中。不知人事有冰霜，战退群阴玉魄强。偶现色身仍本色，自开香界布天香。开过南枝开北枝，天心冷暖花能知。请看花落仍留子，正是人间渴望时。
岭南春词·其一
作者：丘逢甲
朝代：清

万紫千红不敢开，先春独让岭头梅。亭亭玉立天人相，天遣称尊花国来。
岭南春词·其七
作者：丘逢甲
朝代：清

不知人事有冰霜，战退群阴玉魄强。偶现色身仍本色，自开香界布天香。
岭南春词·其三
作者：丘逢甲
朝代：清

瑶姬游戏爱春华，炼海成香转帝车。天上玉龙三百万，一时齐化岭南花。
岭南春词·其二
作者：丘逢甲
朝代：清

罗浮仙鸟声琅然，唤起春魂遍大千。大千顿现梅花国，要把梅花作纪年。
岭南春词·其五
作者：丘逢甲
朝代：清

十年不负种花心，万玉千珠花气深。锄罢月明吾事毕，看栽成树树成林。
岭南春词·其八
作者：丘逢甲
朝代：清

开过南枝开北枝，天心冷暖花能知。请看花落仍留子，正是人间渴望时。
岭南春词·其六
作者：丘逢甲
朝代：清

千林万林落木空，空山一笑回春风。谁知大地阳和气，都在暗香疏影中。
岭南春词·其四
作者：丘逢甲
朝代：清

老干槎枒花满身，冰霜丰骨玉精神。扫除海内风尘色，独立岭南天地春。
崧里烈妇篇为门下士大埔何寿慈妻萧氏作
作者：丘逢甲
朝代：清

吾门有何生，其才清且美。弱冠赫有声，不愧名家子。火色法宜贵，祗忧不寿尔。奈何衿未青，一鸣竟长已。有妇氏曰萧，从容殉之死。吁嗟乎！造物忌才尤忌名，何生惟有才，不幸与之撄。烈哉妇！乃以一死婉婉上与造物争。才虽可死名不死，岂非赖此闺中英？君不见崧里之山高嶪嶪，崧里之水扬益洁。中有峨峨双绰楔，天荒地老名不灭。
己亥五月二日东山大忠祠祝文信国公生日
作者：丘逢甲
朝代：清

岩岩古潮阳，有山峙其东。下为信国祠，额榜曰大忠。丹青半剥落，冠笏犹清雄。我来主此山，私淑怀愚衷。载稽登科记，降神缅维崧。是为夏五月，万树榴花红。令辰纪端二，致祝叩寝宫。忆公昔驻此，酹张许二公。祠碑俨在壁，马冢荒原中。炎精忽不祀，支天难为功。我今酹公酒，司令仍祝融。胡风西北来，边愁浩无穷。河山易破碎，回顾忧心忡。何以邀公灵，海气天濛濛。寒鸦几夕阳，懔懔思英风。公生端平间，厥岁曰丙申。谁云火德衰，魁杓指朱鹑。郁郁富田乡，紫云气氲氤。日月既合朔，其夕生伟人。天鸡声一鸣，龙挟云而神。安知阳九厄，遂肇揽揆辰。朝纲正颓坠，正士多丧沦。真魏两大儒，不使秉国钧。震电惊明堂，天意为之嗔。空下罪己诏，满目嗟胡尘。咄咄蒙古师，迫人过女真。是岁楚蜀吴，将帅奔命频。所幸奇渥温，斥地北海滨。姑缓南牧师，匪曰虏气驯。小朝誇天堑，文学仍彬彬。公生二十年，宝祐纪丙辰。一举冠东南，对策登紫宸。忠肝发古谊，识者王应麟。蹉跎二十年，遂成不朽身。得年四十七，为寿千万春。公生阅己亥，逮今十有二。公甫四龄时，头角已顿异。屠维大渊献，于时岁方次。念天生公心，畀出为国瑞。安知国多难，飘萍感身世。艰难道路间，将相名空寄。当题词东山，已表殉忠志。天倾不可拄，孔孟付仁义。溯题词距今，六百廿一岁。三豕又渡河，来公驻师地。春水和平桥，读公碑上字。东山拜公祠，红棉昼飞絮。一朵莲花峰，海风吹欲坠。落日望帝啼，血洒英雄泪。宜振者人心，宜作者士气。所愿藉公灵，斯道或不匮。寿酒跻公堂，敬表希贤意。此意良无穷，种树为之记。桂蕴九天香，松郁千年翠。夜望魁斗光，正照南离位。公诗纪生日，实始山中作。客聂、谢朱、萧，唱酬夕飞爵。筑堂面大江，文笔峰崿崿。自号曰文山，姑写山中乐。于时军国事，平章付秋壑。茫茫天下计，铁铸六州错。浮沉一麾守，山居未能廓。白雁渡江来，皋亭北风恶。嗟公困奔走，百折志不弱。辛苦立二王，海滨足难托。流涕赴燕时，哀歌日光薄。指南与吟啸，两集未零落。屡吟初度诗，乾坤声寂寞。四年五章在，俯仰感今昨。即今为公寿，宁止陈杯杓。华表倘归来，请赋南飞鹤。庭蕉实方黄，荔子丹离离。撷之用荐馨，薄寄千秋思。有明萧黄门，实肇为斯祠。去今三百年，往烈谁攀追？兰陵二生者，为我陈牲牺。祝公自公义，繄我宁独尸。佳客万里来，新射策丹墀。与公天上名，俱书白玉碑。此来上公寿，香火缘可知。彬彬潮人士，登堂同观仪。肃雍俎豆间，如见天人姿。左张而右陆，磊落雄须眉。东山富奇石，为虎为龙螭。石气上为星，寒燄生尾箕。睢阳两忠臣，半夜来灵旗。比邻倘相呼，应诉君国悲。愿公勿复悲，来歆此寿卮。同堂祝公者，愿公为之师。同持忠义心，以为治平基。运会值大同，一统兼华夷。岁岁此祝公，清芬生鼎彝。勿诵炎午文，勿歌皋羽辞。渊渊金石声，风雨方催诗。
己亥五月二日东山大忠祠祝文信国公生日·其一
作者：丘逢甲
朝代：清

岩岩古潮阳，有山峙其东。下为信国祠，额榜曰大忠。丹青半剥落，冠笏犹清雄。我来主此山，私淑怀愚衷。载稽登科记，降神缅维崧。是为夏五月，万树榴花红。令辰纪端二，致祝叩寝宫。忆公昔驻此，酹张许二公。祠碑俨在壁，马冢荒原中。炎精忽不祀，支天难为功。我今酹公酒，司令仍祝融。胡风西北来，边愁浩无穷。河山易破碎，回顾忧心忡。何以邀公灵，海气天濛濛。寒鸦几夕阳，懔懔思英风。
己亥五月二日东山大忠祠祝文信国公生日·其三
作者：丘逢甲
朝代：清

公生阅己亥，逮今十有二。公甫四龄时，头角已顿异。屠维大渊献，于时岁方次。念天生公心，畀出为国瑞。安知国多难，飘萍感身世。艰难道路间，将相名空寄。当题词东山，已表殉忠志。天倾不可拄，孔孟付仁义。溯题词距今，六百廿一岁。三豕又渡河，来公驻师地。春水和平桥，读公碑上字。东山拜公祠，红棉昼飞絮。一朵莲花峰，海风吹欲坠。落日望帝啼，血洒英雄泪。宜振者人心，宜作者士气。所愿藉公灵，斯道或不匮。寿酒跻公堂，敬表希贤意。此意良无穷，种树为之记。桂蕴九天香，松郁千年翠。夜望魁斗光，正照南离位。
己亥五月二日东山大忠祠祝文信国公生日·其二
作者：丘逢甲
朝代：清

公生端平间，厥岁曰丙申。谁云火德衰，魁杓指朱鹑。郁郁富田乡，紫云气氲氤。日月既合朔，其夕生伟人。天鸡声一鸣，龙挟云而神。安知阳九厄，遂肇揽揆辰。朝纲正颓坠，正士多丧沦。真魏两大儒，不使秉国钧。震电惊明堂，天意为之嗔。空下罪己诏，满目嗟胡尘。咄咄蒙古师，迫人过女真。是岁楚蜀吴，将帅奔命频。所幸奇渥温，斥地北海滨。姑缓南牧师，匪曰虏气驯。小朝誇天堑，文学仍彬彬。公生二十年，宝祐纪丙辰。一举冠东南，对策登紫宸。忠肝发古谊，识者王应麟。蹉跎二十年，遂成不朽身。得年四十七，为寿千万春。
己亥五月二日东山大忠祠祝文信国公生日·其五
作者：丘逢甲
朝代：清

庭蕉实方黄，荔子丹离离。撷之用荐馨，薄寄千秋思。有明萧黄门，实肇为斯祠。去今三百年，往烈谁攀追？兰陵二生者，为我陈牲牺。祝公自公义，繄我宁独尸。佳客万里来，新射策丹墀。与公天上名，俱书白玉碑。此来上公寿，香火缘可知。彬彬潮人士，登堂同观仪。肃雍俎豆间，如见天人姿。左张而右陆，磊落雄须眉。东山富奇石，为虎为龙螭。石气上为星，寒燄生尾箕。睢阳两忠臣，半夜来灵旗。比邻倘相呼，应诉君国悲。愿公勿复悲，来歆此寿卮。同堂祝公者，愿公为之师。同持忠义心，以为治平基。运会值大同，一统兼华夷。岁岁此祝公，清芬生鼎彝。勿诵炎午文，勿歌皋羽辞。渊渊金石声，风雨方催诗。
己亥五月二日东山大忠祠祝文信国公生日·其四
作者：丘逢甲
朝代：清
体裁：古风

公诗纪生日，实始山中作。客聂、谢、朱、萧，唱酬夕飞爵。筑堂面大江，文笔峰崿崿。自号曰文山，姑写山中乐。于时军国事，平章付秋壑。茫茫天下计，铁铸六州错。浮沉一麾守，山居未能廓。白雁渡江来，皋亭北风恶。嗟公困奔走，百折志不弱。辛苦立二王，海滨足难托。流涕赴燕时，哀歌日光薄。指南与吟啸，两集未零落。屡吟初度诗，乾坤声寂寞。四年五章在，俯仰感今昨。即今为公寿，宁止陈杯杓。华表倘归来，请赋南飞鹤。
己亥五月二日东山大忠祠祝文信国公生日·其四
作者：丘逢甲
朝代：清

公诗纪生日，实始山中作。客聂、谢朱、萧，唱酬夕飞爵。筑堂面大江，文笔峰崿崿。自号曰文山，姑写山中乐。于时军国事，平章付秋壑。茫茫天下计，铁铸六州错。浮沉一麾守，山居未能廓。白雁渡江来，皋亭北风恶。嗟公困奔走，百折志不弱。辛苦立二王，海滨足难托。流涕赴燕时，哀歌日光薄。指南与吟啸，两集未零落。屡吟初度诗，乾坤声寂寞。四年五章在，俯仰感今昨。即今为公寿，宁止陈杯杓。华表倘归来，请赋南飞鹤。
己亥除夕
作者：丘逢甲
朝代：清

君国无穷感，乾坤此夕心。纷纭新旧事，慷慨短长吟。家宴喧儿女，门符阅古今。围炉閒守岁，莫负酒杯深！
席上二商索赠，书此予之
作者：丘逢甲
朝代：清

牙筹不碍手亲操，坐拥雄赀意气豪。毕竟商人能爱国，千秋义士有弦高。
席上作
作者：丘逢甲
朝代：清

儿女英雄海上缘，东风吹散化春烟。相逢欲洒青衫泪，已割蓬莱十四年。
席上有女校书介剑秋乞诗
作者：丘逢甲
朝代：清

楚楚风神剧可怜，乞诗亲捧彩云笺。春风杨柳人将别，更唱黄河远上篇。
席上有赠
作者：丘逢甲
朝代：清

姗姗微步上瑶台，笑看惊鸿艳影来。亲制广寒新乐府，诸天齐唱紫云回。
广州晤刘葆贞编修
作者：丘逢甲
朝代：清

漠漠连天海气昏，越王台上望中原。何人更下新亭泪，有客同倾浊酒尊。月旦汝南逢许劭，人才江左数刘琨。与君欲作闻鸡舞，夜半寒涛撼虎门。
广州晤汤蛰仙同年
作者：丘逢甲
朝代：清

海沸天翻二十年，那知重见海南天。鳌支残极难孤立，龙卧空山尚苟全。忏悔金经千劫佛，摩挲铜狄两顽仙。荒荒离合罗浮夜，风雨闻鸡各惘然。
广济桥四首
作者：丘逢甲
朝代：清

垒洲廿四水西东，十八红船铁索中。世变屡新潮汐改，驿程依旧粤闽通。五州鱼菜行官帖，两岸莺花集妓篷。莫怪桥名工附会，江山原已属韩公。城东锁钥俨天然，雁齿虹腰递接连。一水官如分界守，四朝人不及桥坚。长消难准仙无碣，开闭当关吏有权。何处骑牛寻醉汉，凤凰山上日云烟。花里秦云事岂诬，中桥有庙祀清夫。此江驱鳄关文字，终古飞虹化险途。石鲤春浮洲浪活，铁犀夜立舫灯孤。题诗莫误传仙笔，湘子桥头一钓徒。汀赣循梅万派强，济川终赖此津梁。涨痕雨急三门信，夹道风喧百果香。江水岂能流石转，神仙原为渡人忙。乘潮怕有潜蛟起，独立飞亭看剑光。
广济桥四首·其一
作者：丘逢甲
朝代：清

垒洲廿四水西东，十八红船铁索中。世变屡新潮汐改，驿程依旧粤闽通。五州鱼菜行官帖，两岸莺花集妓篷。莫怪桥名工附会，江山原已属韩公。
广济桥四首·其三
作者：丘逢甲
朝代：清

花里秦云事岂诬，中桥有庙祀清夫。此江驱鳄关文字，终古飞虹化险途。石鲤春浮洲浪活，铁犀夜立舫灯孤。题诗莫误传仙笔，湘子桥头一钓徒。
广济桥四首·其二
作者：丘逢甲
朝代：清

城东锁钥俨天然，雁齿虹腰递接连。一水官如分界守，四朝人不及桥坚。长消难准仙无碣，开闭当关吏有权。何处骑牛寻醉汉，凤凰山上日云烟。
广济桥四首·其四
作者：丘逢甲
朝代：清

汀赣循梅万派强，济川终赖此津梁。涨痕雨急三门信，夹道风喧百果香。江水岂能流石转，神仙原为渡人忙。乘潮怕有潜蛟起，独立飞亭看剑光。
庐山谣答刘生芷庭
作者：丘逢甲
朝代：清

匡庐名自匡君遗，福庐乃出叶少师。匡庐自大福庐小，名山要待人扶持。五岭东来郁雄秀，群山冠剑森威仪。纷趋到海尽南纪，与海争地雄鼓旗。天藏地閟留隐秀，有山亦以庐名垂。州因鋗姓乡旼姓，兹山未著庐者谁。我归自东未宁宇，越鸟固应巢南枝。不为神仙不宰相，入山将恐山灵嗤。前身太华老道士，游仙旧梦参希夷。误信神山在海上，失足？佩人间嬉。九十九峰发霞燄，手持芙蓉哦新诗。要令海国变风雅，开山初祖天人师。青柯故侣苦相惜，小劫摧落云龙姿。东方狼星忽悬燄，天弧久弛无神威。扶桑岛窄奋乌足，香蕈洋浅张黥鬐。黑风摧海水四立，阴云惨澹台山危。沙虫百万势将化，末劫不救非慈悲。生作愚公死精卫，谓海可塞山能移。开屯径欲试神手，炮雷枪雨供驱驰。玉门第八金匮九，安知变故多参差。值天方醉剪鹑首，呵壁欲问宁非痴。岂有扶馀王剑侠？虬髯一传词尤支。不如归去亦一策，山中血泪啼子规。朱崖虽弃汉地大，公卿固应从捐之。独恨平生失微尚，请缨请剑忘官卑。南阳已矣不得卧，兼累羽扇无能挥。辽东幼安本侨寓，欲去犹恋将奚为？撒手台山惨将别，直等死别非生离。全家轻舟径西渡，旧游回首成天涯。闽山将尽粤山见，青山万里安舆随。五花战袍失光彩，剩有馀耀生莱衣。东迁四世过百载，故居乔木苍烟霏。恐如丁仙化鹤返，感慨城郭人民非。圆山之间印山下，厥邑隶镇乡文基。自从宋元此聚族，小宗别祀多分祠。朱门白屋万家聚，岁时伏腊陈牲牺。弟兄伯叔各欢序，唐山直惜吾归迟。摩挲故谱寻老屋，半废为圃芜不治。故钉遗瓦存者仅，不如别卜陈蓍龟。惟乡之西协吉卜，宗老告我庐山宜。一邱一壑本吾愿，名山况复如相期。忆昨泉山小留滞，清源紫帽神挚维。阴那老僧速归驾，许我佳地当非欺。梦中之境忽真得，此事或亦神能司。乃携寻山绿玉杖，古径手自荆榛披。一峰卓立出云表，苍然秀色轩人眉。如玉屏张宝帐合，如宝驮象球弄狮。群山众壑竞奔赴，势若拱卫来逶迤。乃登极顶旷四瞩，玉华金简生光辉。仙桥俯瞰飞渡迹，天马旁若凌风嘶。目卑三台小九子，君山肃立毋敢欹。鞭云策霞互吐纳，沐日浴月相蔽亏。四时花开长不谢，万年松老生清飔。洞天福地不在远，佳处要岂人境违。四山环合若庐舍，山中地忽成平夷。有圃宜蔬田宜稻，买山以隐宁靳赀？乃测周圭景以正，乃用傅版功斯施。惟堂有宦阁有簃，开门山影绿满池。乡人载酒欲吾贺，言待其落陈金卮。就中吾友有刘子，清言古谊吾所推。山村易名曰澹定，刘子妙解为之词。今晨缄书更报我，开函奇字蟠蛟螭。庐山之谣又继作，青莲逸轨遥相追。上为兹山发厥秀，下为吾庐言其私。中间慷慨论时事，若屈奇诡梁哀噫。山中展诵发浩叹，神妙欲告山灵知。惟山如诗贵真面，得其真者名乃归。惟楚有山称九嶷，惟蜀有山称峨嵋。粤山罗浮实称首，同向南戒争崟崎。兹山又别钟粤秀，如光初曜华方滋。吾爱吾庐更爱山，以山相属吾宁辞？山中之云出无时，青天舒卷人难羁。山中之泉清且漪，我归自濯缁尘缁。名庐以山庐乃结，因山得庐山尤奇。襟江带闽此胜境，鼎足匡福宁须疑。和君谣罢一长啸，松间双鹤高空飞。
庐山谣答刘生芷庭
作者：丘逢甲
朝代：清
体裁：古风

匡庐名自匡君遗，福庐乃出叶少师。匡庐自大福庐小，名山要待人扶持。五岭东来郁雄秀，群山冠剑森威仪。纷趋到海尽南纪，与海争地雄鼓旗。天藏地閟留隐秀，有山亦以庐名垂。州因鋗姓乡旼姓，兹山未著庐者谁。我归自东未宁宇，越鸟固应巢南枝。不为神仙不宰相，入山将恐山灵嗤。前身太华老道士，游仙旧梦参希夷。误信神山在海上，失足�佩人间嬉。九十九峰发霞燄，手持芙蓉哦新诗。要令海国变风雅，开山初祖天人师。青柯故侣苦相惜，小劫摧落云龙姿。东方狼星忽悬燄，天弧久弛无神威。扶桑岛窄奋乌足，香蕈洋浅张黥鬐。黑风摧海水四立，阴云惨澹台山危。沙虫百万势将化，末劫不救非慈悲。生作愚公死精卫，谓海可塞山能移。开屯径欲试神手，炮雷枪雨供驱驰。玉门第八金匮九，安知变故多参差。值天方醉剪鹑首，呵壁欲问宁非痴。岂有扶馀王剑侠，虬髯一传词尤支。不如归去亦一策，山中血泪啼子规。朱崖虽弃汉地大，公卿固应从捐之。独恨平生失微尚，请缨请剑忘官卑。南阳已矣不得卧，兼累羽扇无能挥。辽东幼安本侨寓，欲去犹恋将奚为？撒手台山惨将别，直等死别非生离。全家轻舟径西渡，旧游回首成天涯。闽山将尽粤山见，青山万里安舆随。五花战袍失光彩，剩有馀耀生莱衣。东迁四世过百载，故居乔木苍烟霏。恐如丁仙化鹤返，感慨城郭人民非。圆山之间印山下，厥邑隶镇乡文基。自从宋元此聚族，小宗别祀多分祠。朱门白屋万家聚，岁时伏腊陈牲牺。弟兄伯叔各欢序，唐山直惜吾归迟。摩挲故谱寻老屋，半废为圃芜不治。故钉遗瓦存者仅，不如别卜陈蓍龟。惟乡之西协吉卜，宗老告我庐山宜。一邱一壑本吾愿，名山况复如相期。忆昨泉山小留滞，清源紫帽神挚维。阴那老僧速归驾，许我佳地当非欺。梦中之境忽真得，此事或亦神能司。乃携寻山绿玉杖，古径手自荆榛披。一峰卓立出云表，苍然秀色轩人眉。如玉屏张宝帐合，如宝驮象球弄狮。群山众壑竞奔赴，势若拱卫来逶迤。乃登极顶旷四瞩，玉华金简生光辉。仙桥俯瞰飞渡迹，天马旁若凌风嘶。目卑三台小九子，君山肃立毋敢欹。鞭云策霞互吐纳，沐日浴月相蔽亏。四时花开长不谢，万年松老生清飔。洞天福地不在远，佳处要岂人境违。四山环合若庐舍，山中地忽成平夷。有圃宜蔬田宜稻，买山以隐宁靳赀？乃测周圭景以正，乃用傅版功斯施。惟堂有宦阁有簃，开门山影绿满池。乡人载酒欲吾贺，言待其落陈金卮。就中吾友有刘子，清言古谊吾所推。山村易名曰澹定，刘子妙解为之词。今晨缄书更报我，开函奇字蟠蛟螭。庐山之谣又继作，青莲逸轨遥相追。上为兹山发厥秀，下为吾庐言其私。中间慷慨论时事，若屈奇诡梁哀噫。山中展诵发浩叹，神妙欲告山灵知。惟山如诗贵真面，得其真者名乃归。惟楚有山称九嶷，惟蜀有山称峨嵋。粤山罗浮实称首，同向南戒争崟崎。兹山又别钟粤秀，如光初曜华方滋。吾爱吾庐更爱山，以山相属吾宁辞？山中之云出无时，青天舒卷人难羁。山中之泉清且漪，我归自濯缁尘缁。名庐以山庐乃结，因山得庐山尤奇。襟江带闽此胜境，鼎足匡福宁须疑。和君谣罢一长啸，松间双鹤高空飞。
废园
作者：丘逢甲
朝代：清

林泉萧瑟是谁家，人去庭空感物华。病树有枝巢贱鸟，荒池无水俸私蛙。黄枯秋圃公孙橘，红瘦春篱姊妹花。头白园丁更惆怅，残畦种菜老生涯。
延祥寺
作者：丘逢甲
朝代：清

林间见佛阁，云卧袈裟冷。斜阳僧闭门，满地栟榈影。
张琴柯以所摹其先德万里归舟图索题，为赋四绝句
作者：丘逢甲
朝代：清

宦海风波四十年，布帆安稳竟归田。分明剩水残山景，影事重重證画禅。零缣珍重等楹书，粉本重摹记遂初。蒪菜秋风浑有例，季鹰归思托鲈鱼。乌目山人旧墨存，百千曾购海王村。于今已入沧桑劫，归棹天涯倍断魂。楼船横海苦无功，仓卒难乘破浪风。一笑归来春梦醒，江山如画老英雄。
张琴柯以所摹其先德万里归舟图索题，为赋四绝句·其三
作者：丘逢甲
朝代：清

乌目山人旧墨存，百千曾购海王村。于今已入沧桑劫，归棹天涯倍断魂。
张琴柯以所摹其先德万里归舟图索题，为赋四绝句·其二
作者：丘逢甲
朝代：清

零缣珍重等楹书，粉本重摹记遂初。蒪菜秋风浑有例，季鹰归思托鲈鱼。
张琴柯以所摹其先德万里归舟图索题，为赋四绝句·其四
作者：丘逢甲
朝代：清

楼船横海苦无功，仓卒难乘破浪风。一笑归来春梦醒，江山如画老英雄。
张肖夫明经索序其集，为题一律
作者：丘逢甲
朝代：清

二樵五百四峰云，化作诗人腕下文。耆旧百年求岭表，经师一席重河汾。空山泉石传高韵，落日松杉写古芬。今日著书休问世，西风吹海正纷纷。
归粤十四年矣，爱其风土人物，将长为乡人，诗以志之；十五、十六、十七叠韵
作者：丘逢甲
朝代：清

岭云海日署吾楼，潦倒平生万念收。孔雀文章惭越客，鹧鸪言语爱南州。贲隅桂树名他郡，大庾梅花姓故侯。但解此心安处好，此间原乐未应愁。一曲清江几画楼，水松阴里暑全收。孟尝去后珠仍海，宋璟来时瓦此州。万斗量花持互市，十年种果等封侯。粤讴听久吾能解，拚己将心与解愁。濛濛海气几重楼，闽海孤帆粤海收。绝岛流离归故国，本朝豪杰数炎州。万家楚蜀生呼佛，百战苏常死未侯。我爱文忠更忠武，九原难起话乡愁。
归粤十四年矣，爱其风土人物，将长为乡人，诗以志之；十五、十六、十七叠韵·其一
作者：丘逢甲
朝代：清
体裁：七言律诗

岭云海日署吾楼，潦倒平生万念收。孔雀文章惭越客，鹧鸪言语爱南州。贲隅桂树名他郡，大庾梅花姓故侯。但解此心安处好，此间原乐未应愁。
归粤十四年矣，爱其风土人物，将长为乡人，诗以志之；十五、十六、十七叠韵·其三
作者：丘逢甲
朝代：清

濛濛海气几重楼，闽海孤帆粤海收。绝岛流离归故国，本朝豪杰数炎州。万家楚蜀生呼佛，百战苏常死未侯。我爱文忠更忠武，九原难起话乡愁。
归粤十四年矣，爱其风土人物，将长为乡人，诗以志之；十五、十六、十七叠韵·其二
作者：丘逢甲
朝代：清

一曲清江几画楼，水松阴里暑全收。孟尝去后珠仍海，宋璟来时瓦此州。万斗量花持互市，十年种果等封侯。粤讴听久吾能解，拚己将心与解愁。
当歌
作者：丘逢甲
朝代：清

落落当歌槊自横，九州无地著狂生。枯枰潦草棋收局，残席喧呶酒罢兵。劫火馀灰腾谤燄，恨天遗石筑愁城。凄凉法典唐天宝，唱到关山入破声。
往事
作者：丘逢甲
朝代：清

往事何堪说，徵衫血泪斑。龙归天外雨，鳌没海中山。银烛鏖诗罢，牙旗校猎还。不知成异域，夜夜梦台湾。
得伯瑶和章叠前韵
作者：丘逢甲
朝代：清

华灯夜照柘枝舞，满地香云散花雨。豪竹哀丝送眉语，红氍毹捧宫妆古。安知座有伤心人，东风吹律声不春。满堂花作可怜色，浩劫欲化无边身。归倚客窗愁目遇，震魄惊魂吟大句。舍兵无法向人说，大九州方沉战气。
得伯质太守书，知乞归未得，赋寄
作者：丘逢甲
朝代：清

一载仍容借寇恂，双旌山畔粤江春。封章郑重循良绩，归计迟留畎亩身。海舶利成旁落势，陆梁风起近边民。艰难正仗匡时手，未许扁舟理钓纶。
得柳汀答诗，知方卧病，次前韵三首
作者：丘逢甲
朝代：清

海天漠漠云不行，淫霖十日难为情。何堪风雨怀人夕，更听猿啼三峡声。坐拥文君思柳汀，梦中螃蟹来旗亭。不知别我向何处，大海茫茫风阁萍。东方未明奈乐何，广庭珊树交枝柯。玉清嬿婉太白病，行雨洞中方醉歌。
得柳汀答诗，知方卧病，次前韵三首·其一
作者：丘逢甲
朝代：清

海天漠漠云不行，淫霖十日难为情。何堪风雨怀人夕，更听猿啼三峡声。
得柳汀答诗，知方卧病，次前韵三首·其三
作者：丘逢甲
朝代：清

东方未明奈乐何，广庭珊树交枝柯。玉清嬿婉太白病，行雨洞中方醉歌。
得柳汀答诗，知方卧病，次前韵三首·其二
作者：丘逢甲
朝代：清

坐拥文君思柳汀，梦中螃蟹来旗亭。不知别我向何处，大海茫茫风阁萍。
得颂臣台湾书却寄
作者：丘逢甲
朝代：清

同洲况复是同文，太息鸿沟地竟分。尺籍已成新国土，短衣谁忆故将军？刀环空约天边月，尊酒愁吟日暮云。犹喜强亚近开会，不须异域怅离群。
得颂臣台湾书却寄
作者：丘逢甲
朝代：清

故人消息隔乡关，花发春城客思閒。一纸平安天外信，三年梦寐海中山。波涛道险鱼难寄，城郭人非鹤未还。去日儿童今渐长，灯前都解问台湾。
微雨
作者：丘逢甲
朝代：清

微雨轻云扫墓天，东风消息又经年。棠梨花发千林雪，独对春山意惘然。
忆上杭旧游
作者：丘逢甲
朝代：清

前年记作上杭游，路入林塘境便幽。三宿空桑吾不厌，春灯山寺话神州。江随山势百千盘，江上春云酿暮寒。满径山桃红簌簌，斜阳呼渡大姑滩。黄坑黄笋旧知名，惜我来时笋未生。我是主人兼看竹，绿濛濛地一兜行。寻碑亲拜左丞坟，谱牒都成史阙文。七百年来遗老尽，更无人说旧参军。春田漠漠草萋萋，油菜花开烟叶齐。鬼谷祠边春市散，淡云微雨过蓝溪。各乡各族分房祖，各有家祠额字嵌。龙虎朱竿狮白石，门前灯写大官衔。梅花十八洞中天，闻有桑麻未垦田。洞口云封人不到，空中楼阁住神仙。柿叶微丹栗叶黄，园林无限好秋光。我来刚在春风里，万树梨花玉雪香。万峰顶上访前朝，龙刨相传出禦窑。皇觉天人遗象在，家家齐捧佛香烧。东南山豁大河通，汀水南来更向东。四面青山三面水，一城如画夕阳中。斗旁拜鬼都何益，且拜吾家两直臣。百尺楼头看天象，古来豪杰尽星辰。萧疏树石香光画，乞付装池橐载回。残册流传佳话在，有人拚弃一官来。偏传绝学到东夷，寥落中原事可知。今日阳明祠下过，冥冥雷雨读残碑。知是烟痕是露痕，四山一碧竹连村。家家制纸临溪屋，水碓声中昼掩门。三年不负题诗约，十日曾为置酒留。如此溪山归未得，眼前沧海正横流。
忆上杭旧游·其一
作者：丘逢甲
朝代：清

前年记作上杭游，路入林塘境便幽。三宿空桑吾不厌，春灯山寺话神州。
忆上杭旧游·其七
作者：丘逢甲
朝代：清

梅花十八洞中天，闻有桑麻未垦田。洞口云封人不到，空中楼阁住神仙。
忆上杭旧游·其三
作者：丘逢甲
朝代：清

黄坑黄笋旧知名，惜我来时笋未生。我是主人兼看竹，绿濛濛地一兜行。
忆上杭旧游·其九
作者：丘逢甲
朝代：清

万峰顶上访前朝，龙刨相传出禦窑。皇觉天人遗象在，家家齐捧佛香烧。
忆上杭旧游·其二
作者：丘逢甲
朝代：清

江随山势百千盘，江上春云酿暮寒。满径山桃红簌簌，斜阳呼渡大姑滩。
忆上杭旧游·其五
作者：丘逢甲
朝代：清

春田漠漠草萋萋，油菜花开烟叶齐。鬼谷祠边春市散，淡云微雨过蓝溪。
忆上杭旧游·其八
作者：丘逢甲
朝代：清

柿叶微丹栗叶黄，园林无限好秋光。我来刚在春风里，万树梨花玉雪香。
忆上杭旧游·其六
作者：丘逢甲
朝代：清

各乡各族分房祖，各有家祠额字嵌。龙虎朱竿狮白石，门前灯写大官衔。
忆上杭旧游·其十
作者：丘逢甲
朝代：清

东南山豁大河通，汀水南来更向东。四面青山三面水，一城如画夕阳中。
忆上杭旧游·其十一
作者：丘逢甲
朝代：清

斗旁拜鬼都何益，且拜吾家两直臣。百尺楼头看天象，古来豪杰尽星辰。
忆上杭旧游·其十三
作者：丘逢甲
朝代：清

偏传绝学到东夷，寥落中原事可知。今日阳明祠下过，冥冥雷雨读残碑。
忆上杭旧游·其十二
作者：丘逢甲
朝代：清

萧疏树石香光画，乞付装池橐载回。残册流传佳话在，有人拚弃一官来。
忆上杭旧游·其十五
作者：丘逢甲
朝代：清

三年不负题诗约，十日曾为置酒留。如此溪山归未得，眼前沧海正横流。
忆上杭旧游·其十四
作者：丘逢甲
朝代：清

知是烟痕是露痕，四山一碧竹连村。家家制纸临溪屋，水碓声中昼掩门。
忆上杭旧游·其四
作者：丘逢甲
朝代：清

寻碑亲拜左丞坟，谱牒都成史阙文。七百年来遗老尽，更无人说旧参军。
忆旧述今，次晓沧见赠十绝句
作者：丘逢甲
朝代：清

莽莽乾坤岁又周，尊前人减旧风流。江山满目都非昔，不待人言意始愁。哀丝豪竹负中年，弃甲南来异锦旋。十载风尘双鬓雪，剪灯情话更悽然。涕泪何曾为酒悲，干戈满地怆离思。流亡南渡谁收恤？愁说江淮唱义时。冠裳全异昔时观，筹保东藩力已殚。海上贡貂稀閒使，诏书行不到三韩。风雪关河有梦还，海天漠漠对孤鹇。暗香疏影寒溪月，万树梅花忆故山。海国诗坛旧主盟，登台坐对玉山清。斐亭钟绝风流散，落日寒芜赤嵌城。热血填胸郁不凉，骑麟披发走南荒。未酬戎马书生志，依旧吾庐榜自强。行踪曾为荔支留，琴剑西风记昔游。独上朝台吊斜日，短衣匹马过南州。坠欢重续凤城西，坐久长河影渐低。话到家山约偕隐，扁舟钓月老梅溪。东南閒说未櫜弓，对酒豪情与昔同。毕竟卢龙不曾卖，田畴宾客在无终。
忆旧述今，次晓沧见赠十绝句·其一
作者：丘逢甲
朝代：清

莽莽乾坤岁又周，尊前人减旧风流。江山满目都非昔，不待人言意始愁。
忆旧述今，次晓沧见赠十绝句·其七
作者：丘逢甲
朝代：清

热血填胸郁不凉，骑麟披发走南荒。未酬戎马书生志，依旧吾庐榜自强。
忆旧述今，次晓沧见赠十绝句·其三
作者：丘逢甲
朝代：清

涕泪何曾为酒悲，干戈满地怆离思。流亡南渡谁收恤？愁说江淮唱义时。
忆旧述今，次晓沧见赠十绝句·其九
作者：丘逢甲
朝代：清

坠欢重续凤城西，坐久长河影渐低。话到家山约偕隐，扁舟钓月老梅溪。
忆旧述今，次晓沧见赠十绝句·其二
作者：丘逢甲
朝代：清

哀丝豪竹负中年，弃甲南来异锦旋。十载风尘双鬓雪，剪灯情话更悽然。
忆旧述今，次晓沧见赠十绝句·其五
作者：丘逢甲
朝代：清

风雪关河有梦还，海天漠漠对孤鹇。暗香疏影寒溪月，万树梅花忆故山。
忆旧述今，次晓沧见赠十绝句·其八
作者：丘逢甲
朝代：清

行踪曾为荔支留，琴剑西风记昔游。独上朝台吊斜日，短衣匹马过南州。
忆旧述今，次晓沧见赠十绝句·其六
作者：丘逢甲
朝代：清

海国诗坛旧主盟，登台坐对玉山清。斐亭钟绝风流散，落日寒芜赤嵌城。
忆旧述今，次晓沧见赠十绝句·其十
作者：丘逢甲
朝代：清

东南閒说未櫜弓，对酒豪情与昔同。毕竟卢龙不曾卖，田畴宾客在无终。
忆旧述今，次晓沧见赠十绝句·其四
作者：丘逢甲
朝代：清

冠裳全异昔时观，筹保东藩力已殚。海上贡貂稀閒使，诏书行不到三韩。
思三友行
作者：丘逢甲
朝代：清

梅江东行受众水，将以入海为韩江。群山挟之并东走，谁为杰出吾能详。中惟三杰寔吾友，阴那、铜鼓与凤凰。我溯韩江行，凤凰日日随舟翔，云烟万古长青苍。凤凰朝来不可见，阴那五峰忽当面。分治江南江北上下游，采地各连数州县。阴那近与铜鼓连，梅江宛宛山后复山前。行人但见凤凰纵拔、阴那横列并拂天，安知铜鼓之势尤高骞。梅江去海五百里，海上已见铜鼓山，凤凰之旁一突远出微云间。自海入江行十日，此山忽隐忽现常飘然，乃与凤凰、阴那交为缘。凤凰如猛将，当关森严立甲仗；阴那如才相，高掌远蹠抱雄想。独有铜鼓如剑仙，变化无方不可状。平生爱山如爱友，况此三友怪杰世希有？我行梅、韩二江间，相对欣然辄呼酒。嗟尔沉沦岭外真数奇，匪我为友将安归！我方潦倒不适时，安能使尔之名天下知？乃复年年与尔常相离，秋风千里怀人夜，江海冥冥绕梦思。
惠州西湖杂诗
作者：丘逢甲
朝代：清

十里湖光荡翠烟，近湖人总种湖田。莫教全割湖云去，留取眠鸥浴鹭天。玻璃五色照开厅，湖艇仍标紫洞名。欲向西新桥洞去，另呼杉板过桥行。有例杭州与颖州，放生池即在湖留。于今谁乞群鳞命，渔网斜阳十里秋。占断湖波滑笏春，苏堤依样接湖滨。何人为种堤边柳，摇落秋风亦可人。落日青山湖上峰，湖天秋色在芙蓉。游人欲问朝云墓，看取团团塔顶榕。分割栖禅已可哀，纪功空费勒铭才。人间更有痴儿女，乱葬朝云墓畔来。
惠州西湖杂诗
作者：丘逢甲
朝代：清

十里湖光荡翠烟，近湖人总种湖田。莫教全割湖云去，留取眠鸥浴鹭天。玻璃五色照开厅，湖艇仍标紫洞名。欲向西新桥洞去，另呼杉板过桥行。有例杭州与颖州，放生池即在湖留。于今谁乞群鳞命，渔网斜阳十里秋。占断湖波滑笏春，苏堤依样接湖滨。何人为种堤边柳？摇落秋风亦可人。落日青山湖上峰，湖天秋色在芙蓉。游人欲问朝云墓，看取团团塔顶榕。分割栖禅已可哀，纪功空费勒铭才。人间更有痴儿女，乱葬朝云墓畔来。何处飞来脱劫尘，准提阁上祝能仁。谁从玉色毫光里，真见如来瑞相身。永福寺前嘉靖碑，赋诗人喜破倭归。山门重刻坡仙字，波磔全乖一例肥。山色湖光占几分，丰碑平哱此铭勋。罗浮风雨魂归处，零落松楸太保坟。门题山水小蓬瀛，前辈传经讲席横。一片湖云遮不住，藕花深处读书声。伯牙台上记留题，更写丰湖五别词。竹叶蔗渣俱妙笔，米颠书法杜陵诗。东坡留砚更留铭，湖叟能谈旧事听。欲访风流贤太守，青山何处夕阳亭？亭亭桂树影扶疏，何处投竿许老渔？留得浚湖遗疏在，花洲合祀邓鸿胪。携屐寻碑遍洞天，锦囊零落鬼才篇。排云长爪呼阿奶，留镇湖山孝子阡。卧庭双柏老成僵，坠石蓬莱事渺茫。元妙欢中寻二妙，笔花残梦吊江郎。谁携儿女泛湖归，笑语声中棹欲飞。消受湖天好秋色，蘋花香上素罗衣。黄塘寺畔几人家，种菜年年当种花。卖菜入城归欲晚，湖船携酒看残霞。红棉水榭水中央，落尽红棉榭亦荒。湖鸟叫云虫吊月，西风吹送十分凉。欲写西湖泛月图，罗浮游罢到西湖。空明一片天连水，毕竟罗浮此景无。西湖桥下水云苏，春水桃花白饭鱼。我与西湖留后约，不须重寄广州书。
惠州西湖杂诗·其一
作者：丘逢甲
朝代：清

十里湖光荡翠烟，近湖人总种湖田。莫教全割湖云去，留取眠鸥浴鹭天。
惠州西湖杂诗·其七
作者：丘逢甲
朝代：清

何处飞来脱劫尘，准提阁上祝能仁。谁从玉色毫光里，真见如来瑞相身。
惠州西湖杂诗·其三
作者：丘逢甲
朝代：清
体裁：七言绝句

有例杭州与颍州，放生池即在湖留。于今谁乞群鳞命，渔网斜阳十里秋。
惠州西湖杂诗·其三
作者：丘逢甲
朝代：清

有例杭州与颖州，放生池即在湖留。于今谁乞群鳞命，渔网斜阳十里秋。
惠州西湖杂诗·其九
作者：丘逢甲
朝代：清

山色湖光占几分，丰碑平哱此铭勋。罗浮风雨魂归处，零落松楸太保坟。
惠州西湖杂诗·其二
作者：丘逢甲
朝代：清

玻璃五色照开厅，湖艇仍标紫洞名。欲向西新桥洞去，另呼杉板过桥行。
惠州西湖杂诗·其二十
作者：丘逢甲
朝代：清

西湖桥下水云苏，春水桃花白饭鱼。我与西湖留后约，不须重寄广州书。
惠州西湖杂诗·其五
作者：丘逢甲
朝代：清

落日青山湖上峰，湖天秋色在芙蓉。游人欲问朝云墓，看取团团塔顶榕。
惠州西湖杂诗·其八
作者：丘逢甲
朝代：清

永福寺前嘉靖碑，赋诗人喜破倭归。山门重刻坡仙字，波磔全乖一例肥。
惠州西湖杂诗·其六
作者：丘逢甲
朝代：清

分割栖禅已可哀，纪功空费勒铭才。人间更有痴儿女，乱葬朝云墓畔来。
惠州西湖杂诗·其十
作者：丘逢甲
朝代：清

门题山水小蓬瀛，前辈传经讲席横。一片湖云遮不住，藕花深处读书声。
惠州西湖杂诗·其十一
作者：丘逢甲
朝代：清

伯牙台上记留题，更写丰湖五别词。竹叶蔗渣俱妙笔，米颠书法杜陵诗。
惠州西湖杂诗·其十七
作者：丘逢甲
朝代：清

黄塘寺畔几人家，种菜年年当种花。卖菜入城归欲晚，湖船携酒看残霞。
惠州西湖杂诗·其十三
作者：丘逢甲
朝代：清

亭亭桂树影扶疏，何处投竿许老渔？留得浚湖遗疏在，花洲合祀邓鸿胪。
惠州西湖杂诗·其十九
作者：丘逢甲
朝代：清

欲写西湖泛月图，罗浮游罢到西湖。空明一片天连水，毕竟罗浮此景无。
惠州西湖杂诗·其十二
作者：丘逢甲
朝代：清

东坡留砚更留铭，湖叟能谈旧事听。欲访风流贤太守，青山何处夕阳亭？
惠州西湖杂诗·其十五
作者：丘逢甲
朝代：清

卧庭双柏老成僵，坠石蓬莱事渺茫。元妙欢中寻二妙，笔花残梦吊江郎。
惠州西湖杂诗·其十八
作者：丘逢甲
朝代：清

红棉水榭水中央，落尽红棉榭亦荒。湖鸟叫云虫吊月，西风吹送十分凉。
惠州西湖杂诗·其十六
作者：丘逢甲
朝代：清

谁携儿女泛湖归，笑语声中棹欲飞。消受湖天好秋色，蘋花香上素罗衣。
惠州西湖杂诗·其十四
作者：丘逢甲
朝代：清

携屐寻碑遍洞天，锦囊零落鬼才篇。排云长爪呼阿奶，留镇湖山孝子阡。
惠州西湖杂诗·其四
作者：丘逢甲
朝代：清

占断湖波滑笏春，苏堤依样接湖滨。何人为种堤边柳？摇落秋风亦可人。
愁云
作者：丘逢甲
朝代：清

愁云极目昼成阴，飞鸟犹知恋故林。破碎河山收战气，飘零身世损春心。封侯未遂空投笔，结客无成枉散金。梦里陈书仍痛哭，纵横残泪枕痕深。
意溪访陆处士故居四首
作者：丘逢甲
朝代：清

青山江上足烟霞，三百年前处士家。比似西湖和靖宅，惜无人与种梅花。江头扶醉想高歌，菊径松庐野意多。毕竟红尘无路隔，此溪曾过郭青螺。孤忠异代挹清芬，落拓生涯号隐君。半亩墓田孙傍祖，菜花黄上相公坟。有客思寻片石谈，携筇来访旧精蓝。寒芜漠漠江村夕，一角斜阳尺隐庵。
意溪访陆处士故居四首·其一
作者：丘逢甲
朝代：清

青山江上足烟霞，三百年前处士家。比似西湖和靖宅，惜无人与种梅花。
意溪访陆处士故居四首·其三
作者：丘逢甲
朝代：清

孤忠异代挹清芬，落拓生涯号隐君。半亩墓田孙傍祖，菜花黄上相公坟。
意溪访陆处士故居四首·其二
作者：丘逢甲
朝代：清

江头扶醉想高歌，菊径松庐野意多。毕竟红尘无路隔，此溪曾过郭青螺。
意溪访陆处士故居四首·其四
作者：丘逢甲
朝代：清

有客思寻片石谈，携筇来访旧精蓝。寒芜漠漠江村夕，一角斜阳尺隐庵。
感旧抚今，叠韵再呈絜斋世丈
作者：丘逢甲
朝代：清

文字因缘旧梦通，云泥十载判西东。空山拾橡惭工部，故国栽棠托召公。绛帐雪寒谈往事，苍梧云泣诔孤忠。谁知重话婆娑感，杨柳金城正晓风。人生踪迹知何定，有客天涯恨独长。海国誓师成故将，春明寻梦感潜郎。未成西蜀纾筹策，犹向南丰爇瓣香。列戟门高欣再拜，福星新照斗牛光。
感旧抚今，叠韵再呈絜斋世丈·其一
作者：丘逢甲
朝代：清

文字因缘旧梦通，云泥十载判西东。空山拾橡惭工部，故国栽棠托召公。绛帐雪寒谈往事，苍梧云泣诔孤忠。谁知重话婆娑感，杨柳金城正晓风。
感旧抚今，叠韵再呈絜斋世丈·其二
作者：丘逢甲
朝代：清

人生踪迹知何定，有客天涯恨独长。海国誓师成故将，春明寻梦感潜郎。未成西蜀纾筹策，犹向南丰爇瓣香。列戟门高欣再拜，福星新照斗牛光。
感春和覃孝方
作者：丘逢甲
朝代：清

花发日南天，看花独惘然。春风吹白发，海雨湿红棉。梦落蛮云外，愁生越鸟边。天涯鸾凤侣，飘泊又经年。春山二三月，东风桐始花。花中么凤穴，花下美人家。风软传吴语，溪香浣越纱。相思寄红豆，相望隔青霞。
感春和覃孝方·其一
作者：丘逢甲
朝代：清

花发日南天，看花独惘然。春风吹白发，海雨湿红棉。梦落蛮云外，愁生越鸟边。天涯鸾凤侣，飘泊又经年。
感春和覃孝方·其二
作者：丘逢甲
朝代：清

春山二三月，东风桐始花。花中么凤穴，花下美人家。风软传吴语，溪香浣越纱。相思寄红豆，相望隔青霞。
戊戌元旦试笔
作者：丘逢甲
朝代：清

麟笔书春后，将铭绝世功。驰书谕殊域，草檄下群雄。沧海波全定，神州日再中。东西朔南暨，齐颂黑头公。
戊申广州五月五日作
作者：丘逢甲
朝代：清

南风吹沙何烈烈，抟抟大地瓦解裂。如山火云势岿蠘，欲雨不雨天益热。照眼榴花作午节，江上水嬉武可阅，打鼓鸣钲角优劣。使船如马马化龙，飞龙回头笑跛鳖，百里横江渡才瞥。嗟尔健儿好身手，慎勿思起为枭桀。年来民穷盗益多，群盗如毛不可栉。小犹乡落事攻剽，大且据城谋篡窃。此方告平彼旋起，一岁之间四五发。东南已无干净土，半壁江山半腥血。民言官苛迫民变，官言革命党为孽。彼哉革命党曷言，下言政酷上种别。假大复仇作橥楬，横从海外灌海内，已似洪流不可绝。益之民穷变易煽，鱼帛狐篝竞潜结。事败党人辄跳免，东邻西邻相窟穴。可怜惟尔愚民愚，身罹兵诛家立灭。年来招兵兵益多，东征西防未容撤。饥困兵言月饷少，罗掘官言库储绌。嗟哉民变犹可说，祗忧兵变不可说，此事迩来已芽蘖。民犹可煽况煽兵，庞勋之徒何代蔑？尤难言者东西邻，公庇群凶嗾内齧，鹰瞵狼睒谋我缺。彼谋我者原多途，既山取金路敷铁。更乘内乱肆厥毒，坐恐吾民靡有孑。我今内治方无人，何力能俾外谋折？官惟露布誇贼平，功状张皇某某列。愁来且进菖蒲觞，有荔如丹藕如雪。龙舟归去夜微雨，仰视江天黯空阔。
戏东兰史
作者：丘逢甲
朝代：清

隔江曾和海山词，一棹今来访范蠡。为向银屏问消息，画中红豆最相思。
戏为张叟题麻姑进酒图
作者：丘逢甲
朝代：清

人间游戏太风情，混沌初分蝙蝠精。勾引麻姑来侍酒，须妨妒煞老方平。多恐麻姑鬓亦霜，蓬莱清浅海栽桑。还丹要乞馀杭姥，三少鸡皮却老方。不须成佛不生天，纳纳乾坤任放颠。解识妇人醇酒趣，英雄退步便神仙。
戏为张叟题麻姑进酒图·其一
作者：丘逢甲
朝代：清

人间游戏太风情，混沌初分蝙蝠精。勾引麻姑来侍酒，须妨妒煞老方平。
戏为张叟题麻姑进酒图·其三
作者：丘逢甲
朝代：清

不须成佛不生天，纳纳乾坤任放颠。解识妇人醇酒趣，英雄退步便神仙。
戏为张叟题麻姑进酒图·其二
作者：丘逢甲
朝代：清

多恐麻姑鬓亦霜，蓬莱清浅海栽桑。还丹要乞馀杭姥，三少鸡皮却老方。
戏叠前韵，柬同集诸君
作者：丘逢甲
朝代：清

坠溷由常事亦常，才人竟诩足如霜。却教人忆泥中婢，八字墙高似郑乡。里门四鼓不曾关，此会良宵岂等闲！马异卢同俱绝妙，更闻诗派到牛山。
戏叠前韵，柬同集诸君·其一
作者：丘逢甲
朝代：清

坠溷由常事亦常，才人竟诩足如霜。却教人忆泥中婢，八字墙高似郑乡。
戏叠前韵，柬同集诸君·其二
作者：丘逢甲
朝代：清

里门四鼓不曾关，此会良宵岂等闲！马异卢同俱绝妙，更闻诗派到牛山。
戏赠蒋亦璞试院
作者：丘逢甲
朝代：清

槐花黄时举子忙，使君忙过槐花黄。一楼闭置似新妇，三月清斋逾太常。使君曾上乌台坐，使君铁面比包老。打门有客来送诗，门吏莫疑关节到。
戏题杏花柳枝画扇，送虞笙之葵阳
作者：丘逢甲
朝代：清

故园莺燕杏花时，又向离筵折柳枝。愁绿怨红春满眼，锦帆南去倍相思。
扶风君有私印曰「黛玉性情、香菱遭际」，钤之牍尾，意有所感，书此为寄
作者：丘逢甲
朝代：清

离恨天宫幻色身，散花又坠劫中尘。难消悼玉怜香意，證果红楼梦里人。独怜天付与情痴，妃子琴言弟子诗。此玉不磨香不灭，心头供养已多时。菱镜愁秋怨折磨，西风颦损黛双娥。琼花莫怪无人护，浊气熏天禄蠹多。恨未能离处士家，香零玉堕触情芽。平生揾尽英雄泪，惯向人间吊落花。菱花香瘦剧堪怜，更道蓝田玉化烟。咒玉作仙香作佛，多生同管有情天。悼红轩里笔花忙，院本重翻玉茗堂。王是觉华仙警幻，可怜袍笏未收场。
扶风君有私印曰「黛玉性情、香菱遭际」，钤之牍尾，意有所感，书此为寄·其一
作者：丘逢甲
朝代：清

离恨天宫幻色身，散花又坠劫中尘。难消悼玉怜香意，證果红楼梦里人。
扶风君有私印曰「黛玉性情、香菱遭际」，钤之牍尾，意有所感，书此为寄·其三
作者：丘逢甲
朝代：清

菱镜愁秋怨折磨，西风颦损黛双娥。琼花莫怪无人护，浊气熏天禄蠹多。
扶风君有私印曰「黛玉性情、香菱遭际」，钤之牍尾，意有所感，书此为寄·其二
作者：丘逢甲
朝代：清

独怜天付与情痴，妃子琴言弟子诗。此玉不磨香不灭，心头供养已多时。
扶风君有私印曰「黛玉性情、香菱遭际」，钤之牍尾，意有所感，书此为寄·其五
作者：丘逢甲
朝代：清

菱花香瘦剧堪怜，更道蓝田玉化烟。咒玉作仙香作佛，多生同管有情天。
扶风君有私印曰「黛玉性情、香菱遭际」，钤之牍尾，意有所感，书此为寄·其六
作者：丘逢甲
朝代：清

悼红轩里笔花忙，院本重翻玉茗堂。王是觉华仙警幻，可怜袍笏未收场。
扶风君有私印曰「黛玉性情、香菱遭际」，钤之牍尾，意有所感，书此为寄·其四
作者：丘逢甲
朝代：清

恨未能离处士家，香零玉堕触情芽。平生揾尽英雄泪，惯向人间吊落花。
抵饶平作
作者：丘逢甲
朝代：清

群峰青不断，叠磴出林间。雨洗飞龙径，云藏大鸟山。南流收粤海，北峤拱闽关。精舍何年筑，秋风有客还。鼓角声何处，残碑不可寻。田功迫秋急，山气入城深。旧俗仍高髻，遗民半客音。驱车来访古，空作绣衣吟。
抵饶平作·其一
作者：丘逢甲
朝代：清

群峰青不断，叠磴出林间。雨洗飞龙径，云藏大鸟山。南流收粤海，北峤拱闽关。精舍何年筑，秋风有客还。
抵饶平作·其二
作者：丘逢甲
朝代：清

鼓角声何处，残碑不可寻。田功迫秋急，山气入城深。旧俗仍高髻，遗民半客音。驱车来访古，空作绣衣吟。
拜大忠祠回咏木棉花
作者：丘逢甲
朝代：清

枯木寒鸦吊大忠，力回阳九气熊熊。化身待挽芙蓉劫，洒血疑开杜宇宫。铜鼓哀歌春庙古，铁椎奸魄满庵红。扫除冰雪持炎运，合率群花拜祝融。阳枢星化木森森，撑拄南天夜不阴。赤制待除花九锡，紫琼分琢玉千林。五云拥护朝天面，万烛光明坠地心。锦绣江山春一统，西台朱鸟莫哀吟。
拜大忠祠回咏木棉花·其一
作者：丘逢甲
朝代：清

枯木寒鸦吊大忠，力回阳九气熊熊。化身待挽芙蓉劫，洒血疑开杜宇宫。铜鼓哀歌春庙古，铁椎奸魄满庵红。扫除冰雪持炎运，合率群花拜祝融。
拜大忠祠回咏木棉花·其二
作者：丘逢甲
朝代：清

阳枢星化木森森，撑拄南天夜不阴。赤制待除花九锡，紫琼分琢玉千林。五云拥护朝天面，万烛光明坠地心。锦绣江山春一统，西台朱鸟莫哀吟。
拟杜诸将五首用原韵
作者：丘逢甲
朝代：清

金瓯无缺旧河山，难效前皇复闭关。万里边尘来海外，九天兵法出人间。中枢龙虎神符秘，上将旌旗夕照殷。三十六军齐忭舞，登坛封拜属那颜。留守东都拥百城，春风燕寝动帘旌。全收朔雪天王地，重起渔阳彍骑兵。芒砀片云应未散，蓬莱弱水几曾清？于今射虎谁飞将！胡马纵横右北平。甘泉夜半屡传烽，太息陈书动九重。未许天山三箭定，空闻函谷一丸封。鬼神奇秘虚前席，狼虎追呼急上供。筹罢军储筹岁币，年年仰屋大司农。新军成镇复成标，兵气东南郁未消。黄口小儿何咄咄，白头诸将已寥寥。支离残骨千金骏，照耀雄冠七叶貂。横海楼船劳怅望，几时征讨复天朝？汾水秋风雁复来，百年人事不胜哀。收兵自卫元戎府，教子谁登上将台？西极传书青鸟使，南山上寿紫霞杯。禁中早已储颇牧，不用焦桐爨下材。
拟杜诸将五首用原韵·其一
作者：丘逢甲
朝代：清

金瓯无缺旧河山，难效前皇复闭关。万里边尘来海外，九天兵法出人间。中枢龙虎神符秘，上将旌旗夕照殷。三十六军齐忭舞，登坛封拜属那颜。
拟杜诸将五首用原韵·其三
作者：丘逢甲
朝代：清

甘泉夜半屡传烽，太息陈书动九重。未许天山三箭定，空闻函谷一丸封。鬼神奇秘虚前席，狼虎追呼急上供。筹罢军储筹岁币，年年仰屋大司农。
拟杜诸将五首用原韵·其二
作者：丘逢甲
朝代：清

留守东都拥百城，春风燕寝动帘旌。全收朔雪天王地，重起渔阳彍骑兵。芒砀片云应未散，蓬莱弱水几曾清？于今射虎谁飞将！胡马纵横右北平。
拟杜诸将五首用原韵·其五
作者：丘逢甲
朝代：清

汾水秋风雁复来，百年人事不胜哀。收兵自卫元戎府，教子谁登上将台？西极传书青鸟使，南山上寿紫霞杯。禁中早已储颇牧，不用焦桐爨下材。
拟杜诸将五首用原韵·其四
作者：丘逢甲
朝代：清

新军成镇复成标，兵气东南郁未消。黄口小儿何咄咄，白头诸将已寥寥。支离残骨千金骏，照耀雄冠七叶貂。横海楼船劳怅望，几时征讨复天朝？
挽黄遵宪联
作者：丘逢甲
朝代：清
体裁：联

论文章经济，均足千秋，从今凭吊孤城，落日登楼，岂第骑箕哀铁汉；合公义私情，来申一恸，剩我眷怀祖国，春风酾酒，更同钩党哭林宗。
揭阳林虞笙孝廉得砚十二方于京口，背缩镌周石鼓文者四、汉碑者八，盖百砚斋故物也，拓本见示，为题册端
作者：丘逢甲
朝代：清

百砚斋中十二方，买从京口压归航。汉碑周鼓留残篆，珍重流传古揭阳。
放歌与陈伯贞
作者：丘逢甲
朝代：清

南飞乌鹊栖无枝，老骥伏枥悲鸣时。明明如月不可掇，江头横槊来赋诗。大江东去流战血，明月依然作古色。可怜暮年烈士心，夜半高歌唾壶缺。文王周公安在哉！古人已去今人来。三分未定天下局，一将正少当时才。我爱陈琳工草檄，居然解愈头风疾。世间力足生杀人，武士之刀文士笔。且须饮酒休谈兵，英雄儿女同多情。二乔已向吴宫老，铜雀年年空月明。
放歌与陈伯贞
作者：丘逢甲
朝代：清
体裁：古风

南飞乌鹊栖无枝，老骥伏枥悲鸣时。明明如月不可掇，江头横槊来赋诗。大江东去流战血，明月依然作古色。可怜暮年烈士心，夜半高歌唾壶缺。文王周公安在哉，古人已去今人来。三分未定天下局，一将正少当时才。我爱陈琳工草檄，居然解愈头风疾。世间力足生杀人，武士之刀文士笔。且须饮酒休谈兵，英雄儿女同多情。二乔已向吴宫老，铜雀年年空月明。
放歌次实甫将别岭南韵
作者：丘逢甲
朝代：清

仙不在菖蒲涧，佛不在风幡堂。劳君打包出东林、骑鹤离武昌。与君携手南极旁，坐看东海恶潮撼乐浪、西峤战云连点苍。地下斗麒麟，天上笯凤凰。有矢不得射贪狼，有弓不得挂扶桑。三十六军尽女子，军中之气安得扬？乘轩三百人，济济何跄跄？江南李花河北杨，天下方歌妩媚娘。瓮头揭取六一泥，放出北斗斟天浆。上天谁禦蛟龙车？渡海谁驾鼋鼍梁？地下主者媪不翁，天上主者刘而张。烈烈蚩尤魂，持头欲咋古帝轩辕黄。千秋万岁心徒伤，横来小者侯而大者王。乃今置之祝融汪，古月不凉今月凉。不生不死，百草何用神农尝？长剑玉珥鸣琳琅，北收黄河南收江，乾坤纳纳一钵藏。筮亦不能短，龟亦不能长。赤手捧出日月双，九头之纪重纪天地人三皇。北不尽幽燕，南不尽荆扬。呼取天孙为织裳、牵牛为服箱。胡为乃与下界虮虱徬徨重徬徨。古来颜回为素臣、仲尼为素王。华衮斧钺，笔削终日忙。有天仅倚杵，压头头不昂。丈夫动辄计万世，毕竟几人遗臭与流芳。麟乎麟乎逢鲁圉，凤兮凤兮趋楚狂。僬侥之民不自小，乃与龙伯大人之国相颉颃。天欲无三光，地欲无五常。世间狐貉瞰人尽，更遣虎豹来九阊。与君相逢今日竟何日，非苏非李落日吟河梁。三万六千椰酒觞，饱有荔枝饥槟榔。三生一穗沉水香，死不用青蝇吊仲翔，生不用金鸡下夜郎。罗浮仙蝴蝶，作茧供衣裳。香溪之水春可航，朱明洞天径未荒。送君此去吾亦隐，四百三十二君待我开草堂。麻姑、玉女、梅花、美人尽列侍，人间无此温柔乡。噫嘻乎嗟哉！白云乡是温柔乡。
放生鹅歌
作者：丘逢甲
朝代：清

有鹅不送陈大夫，恐杀而食登诸厨。有鹅不送王将军，恐笼而去伤其群。胡子之鹅丧厥偶，俪以他雌傲不受。孤立无党众欲杀，护之使生意良厚。昨闻钟子放生说，今读胡子送鹅诗。众人赞叹杨子笑，谓钟也黠胡也痴。以说饵鹅得鹅想，以诗媵鹅误鹅往。欲夺鹅还餍众欲，毋令鹢鹢得独享。我闻钟子学道人，仙厨行当脯凤麟。宁以一鹅贻口实，杨子过论疑非真。自昔书生工凿空，幻中有幻出鹅笼。固知杨子取为我，众人未免色为动。众口铄金况一鹅！道高固应生群魔。痴者非黠黠非黠，大众勿喧听我歌。我闻兵解亦成仙，是鹅劫尽果乃全。伐毛洗髓用我法，立随鸡犬共升天。生之于天放乃大，说者笑者两无害。不然诗肠亦姑润，勿讶仙人徒狡狯。吁嗟乎！东南蜃气天苍黄，沙虫百万同日亡。一鹅之生复何有？不能成阵军声张。男儿生当万羊膳，手扶鳌极平龙战。嗷嗷四海安厥生，櫜弓笑赴头鹅宴。
新乐府四章 其一 留海发
作者：丘逢甲
朝代：清

薙发令行二百年，乃有断发新少年。奈何当断不断、后垂长尾而留短鬣当其前。嗟汝半边头，笑杀蓬头仙。蓬头仙人刘海蟾，匪仙而妖、不女不男，匪蟾而兔一笑堪。雄兔扑朔、雌兔迷离，妾发覆额为天下雌；郎发亦覆额，问郎将何为？
新乐府四章 其三 万牲园
作者：丘逢甲
朝代：清

中国所有毕罗致，中国所无求海外。力为禽兽造世界，神禹所驱今复聚。毛虫羽虫大和会，除却凤麟无不至。嗟哉夥颐万其类，无良、无猛、无蠢、无灵胥目曰牲，园吏按册皆可呼其名。食粟者粟，食肉者肉；尔虽不能言，无不得所欲。文禽武兽前后补，京朝之官半寒苦。人言员外郎，不及园中虎。尔穷民、满天下，安能上与槛猿笼鹤伍？古来灵囿何足言？天荒地老有此园。长安夜半西风起，啼呼如在山林间。
新乐府四章 其二 花赈会
作者：丘逢甲
朝代：清

闻灾而喜，以赈为利。海上善士，万贯解缠。以赈为名，其贵可卿。不为利名，为民疾苦。灼灼群花，式歌且舞。西北苦旱，为云为雨，汝为神女。东南苦涝，芦灰止水，汝为女娲。琐骨观音，舍身救世。摩登迦室，为此善会。何以报之，祝花万岁。
新乐府四章 其四 济良所
作者：丘逢甲
朝代：清

济良所，济几何？长安落花日日多。不忍落花付流水，欲落不落扶之起。今日园中桃，昨日道旁李，还汝自由自今始。噫戏乎嗟哉！羲轩子孙奴隶矣；更复漂流海外作人豕，可哀岂独儿女子。济良所，奈何许！
新宁刘小芸将为大江南北之游，介孝方索诗壮行，为赋四绝句
作者：丘逢甲
朝代：清

滚滚黄尘起马前，书生仗剑出南天。秋风万里中原路，一发青山落照边。大江北去是黄河，饥旱频年菜色多。泪尽伯鸾心尚热，西风自唱五噫歌。中华天启帝王都，其奈曾经乱五胡！南戒走完行北戒，河山还属汉家无？眼中烟点小齐州，老我看人作壮游。斜日佗台谋一醉，萧萧落叶满城秋。
新宁刘小芸将为大江南北之游，介孝方索诗壮行，为赋四绝句·其一
作者：丘逢甲
朝代：清

滚滚黄尘起马前，书生仗剑出南天。秋风万里中原路，一发青山落照边。
新宁刘小芸将为大江南北之游，介孝方索诗壮行，为赋四绝句·其三
作者：丘逢甲
朝代：清

中华天启帝王都，其奈曾经乱五胡！南戒走完行北戒，河山还属汉家无？
新宁刘小芸将为大江南北之游，介孝方索诗壮行，为赋四绝句·其二
作者：丘逢甲
朝代：清

大江北去是黄河，饥旱频年菜色多。泪尽伯鸾心尚热，西风自唱五噫歌。
新宁刘小芸将为大江南北之游，介孝方索诗壮行，为赋四绝句·其四
作者：丘逢甲
朝代：清

眼中烟点小齐州，老我看人作壮游。斜日佗台谋一醉，萧萧落叶满城秋。
新池石阙篇
作者：丘逢甲
朝代：清

女贞之木木有节，种向新池双石阙。千秋石上名不灭，问年三七下弦月。女者朱，妇者胡，夫者谁，癯而儒。榴花红，缝嫁襦；菊花黄，药满盂。灵药返魂魂不起，菊花一夜抱香死。下弦月，照流黄，舌端血化青莲光。都人士女啧啧赞叹，佥曰宜褒扬。小吏陈书、大吏上章，言之天子旌其乡。吁嗟乎！广长舌，开法界，惟妇之舌长是戒。谁知巾帼有常山，三寸舌前万灵拜。天倾地陷石不坏，君不见女贞之木木有枝，峨峨双阙标新池。
旅夜书怀
作者：丘逢甲
朝代：清

一身万里云无定，孤馆残更月欲斜。湖海频年思弟妹，干戈馀劫起龙蛇。九秋客况愁中酒，四海人心散后沙。倚枕不眠思故事，汉朝终始在三巴。
无秋怀次前韵
作者：丘逢甲
朝代：清

三十登坛往事过，英雄儿女两蹉跎。他乡白发愁边满，故国青山梦里多。末劫文章龙起陆，孤星涕泪鹊填河。弓衣绣坼秋魂冷，休唱樽前旧楚歌。东去辽城鹤不归，南来汾水雁犹飞。玄黄残血三灵哭，苍白浮云万念违。入世功名貂尾贱，过江风物蟹螯肥。干戈满地吟梁父，未合隆中老布衣。丘墟只在百年间，京雒风流渺莫攀。同化胡先亡李耳，抱头人反笑严颜。扫除孛彗天边宿，梦寐金银海上山。不信欢愁全不管，白云无恙道人閒。美人消息碧云迟，甲帐珠襦未有期。江上青山名大别，穴中朱鸟号长离。谈经鹦鹉多新语，添色芙蓉变旧姿。欲采蘼芜何处是，乱峰无际夕阳时。鸾受鞭笞凤受囚，眼中烟点失齐州。掀翻成案无三古，抖擞群材出九流。历历星辰天市夕，冥冥雷雨海山秋。两头北极还南极，不在云霄最上头。北斗横天天汉斜，支机残石落天涯。万灵雨泣三元改，六道轮回一念差。洪水馀波湮息壤，故宫遗玉刻苕华。瑶池欲吊西王母，簪遍人间白柰花。青骨钟山蒋子文，白头郎署杜司勋。英雄潦倒耽声色，神女荒唐送雨云。弹指顿成新世界，化身曾现大将军。年来学得观空法，谢绝人天百不闻。大旗落日马萧萧，更遣轮飞海上飙。百戏鱼龙残局短，一军猿鹤故山遥。收雷入地藏阴火，呼月升天起怒潮。别撰修罗新战史，钩陈兵气未能消。
无秋怀次前韵·其一
作者：丘逢甲
朝代：清
体裁：七言律诗

三十登坛往事过，英雄儿女两蹉跎。他乡白发愁边满，故国青山梦里多。末劫文章龙起陆，孤星涕泪鹊填河。弓衣绣坼秋魂冷，休唱樽前旧楚歌。
无秋怀次前韵·其四
作者：丘逢甲
朝代：清
体裁：七言律诗

美人消息碧云迟，甲帐珠襦未有期。江上青山名大别，穴中朱鸟号长离。谈经鹦鹉多新语，添色芙蓉变旧姿。欲采蘼芜何处是，乱峰无际夕阳时。
日蚀诗
作者：丘逢甲
朝代：清
体裁：古风

天鸡唱晓声琅琅，六螭驾日升榑桑。朱麟忽斗阻日驭，赤乌饥啄金轮旁。佛方灭度魔未伏，天龙八部何披猖？罗㬋左手出障日，中天竺国全无光。须弥山影陡闇黑，当昼星见垂妖芒。南赡部州古圣国，羲鞭猛著当空忙。魔云走逐复不舍，虽欲远避难为藏。尚留半镜不全缺，奋目赖有开天皇。羿弓昔射九乌死，一乌留使终朝翔。岂容魔力夺所舍，坐令万古无阴阳。岁星过处玉犬吠，魁杓方指苍龙苍。于时下方正岁旦，太史占日书灾祥。中朝天子用中法，乃罢酒醴停笙簧。陈兵典已命司马，萦社术复稽公羊。龙舆不御避正殿，麟鼓载击通天阊。有经救护出佛口，亦遣梵诵僧衣黄。黄冠复令道所道，步虚声里飞金章。预传丹诏戒群吏，郡朝县舍同遑遑。百神闻之奏天帝，迩来叠肆群魔狂。丰隆祗今赐休假，太皞莅职方治装。时惟三方庆高会，列仙竞进朱霞觞。径欺天醉巧抵隙，举手更肆魔氛强。前犹障月此障日，未可天度仍包荒。祛罗行且涌海天，药叉罗刹争跳梁。迦楼罗动鹏翮猛，乾闼婆耸龙头昂。帝车窃据弄斗柄，妖党朋煽联天狼。神州况复有伏莽，徵妖召怪难为防。共工头坚柱且折，蚩尤气横旂频扬。治之不早使潜结，将易天姓纷刘张。以魔应魔竞强倔，戎首实自罗㬋倡。下方日月号天眼，任蚀不治讹天盲。赤云飞夹白虹贯，效尤而起安可常？甚将裂日作三两，蚀而不已日且亡。收之桑榆未为晚，百神伫待张天纲。维帝曰嗟予其治，维尔神并扶阳刚。乃诏郁仪饬内政，结璘阴教为匡襄。赐之天弧威不服，参旂井钺光煌煌。魔将束手伏鬼国，寰宇无复妖氛飏。彼虽障日日固在，但用魔法胡能长？天工自古贵人亮，此理维圣为能详。昔垂佛日使西照，天龙八部走且僵。况今苍精且御宇，将游化日如陶唐。要须中国圣人出，前驱麒麟后凤凰。大九州成大一统，万法并灭宗素王。四天下皆共一日，永无薄蚀无灾伤。不然测日有辩口，魔法复幻来西方。直教天变不足畏，流祸且恐过焚坑。不惟两儿困尼父，顽辩如盂如探汤。彼乃有帝解造日，将惑黄种归亚当。谁欤觉者解厥惑，力拒魔说毋遗殃！下方有臣心向日，捧日愿大无能偿。梦排阊阖闻帝语，天空海阔歌慨慷。海风浩浩夜未央，天鸡再唱云入房。
日蚀诗
作者：丘逢甲
朝代：清

天鸡唱晓声琅琅，六螭驾日升榑桑。朱麟忽斗阻日驭，赤乌饥啄金轮旁。佛方灭度魔未伏，天龙八部何披猖？罗㬋左手出障日，中天竺国全无光。须弥山影陡闇黑，当昼星见垂妖芒。南赡部州古圣国，羲鞭猛著当空忙。魔云走逐复不舍，虽欲远避难为藏。尚留半镜不全缺，奋目赖有开天皇。羿弓昔射九乌死，一乌留使终朝翔。岂容魔力夺所舍？坐令万古无阴阳。岁星过处玉犬吠，魁杓方指苍龙苍。于时下方正岁旦，太史占日书灾祥。中朝天子用中法，乃罢酒醴停笙簧。陈兵典已命司马，萦社术复稽公羊。龙舆不御避正殿，麟鼓载击通天阊。有经救护出佛口，亦遣梵诵僧衣黄。黄冠复令道所道，步虚声里飞金章。预传丹诏戒群吏，郡朝县舍同遑遑。百神闻之奏天帝，迩来叠肆群魔狂。丰隆祗今赐休假，太皞莅职方治装。时惟三方庆高会，列仙竞进朱霞觞。径欺天醉巧抵隙，举手更肆魔氛强。前犹障月此障日，未可天度仍包荒。祛罗行且涌海天，药叉罗刹争跳梁。迦楼罗动鹏翮猛，乾闼婆耸龙头昂。帝车窃据弄斗柄，妖党朋煽联天狼。神州况复有伏莽？徵妖召怪难为防。共工头坚柱且折，蚩尤气横旂频扬。治之不早使潜结，将易天姓纷刘张。以魔应魔竞强倔，戎首实自罗㬋倡。下方日月号天眼，任蚀不治讹天盲。赤云飞夹白虹贯，效尤而起安可常？甚将裂日作三两，蚀而不已日且亡。收之桑榆未为晚，百神伫待张天纲。维帝曰嗟予其治，维尔神并扶阳刚。乃诏郁仪饬内政，结璘阴教为匡襄。赐之天弧威不服，参旂井钺光煌煌。魔将束手伏鬼国，寰宇无复妖氛飏。彼虽障日日固在，但用魔法胡能长？天工自古贵人亮，此理维圣为能详。昔垂佛日使西照，天龙八部走且僵。况今苍精且御宇，将游化日如陶唐。要须中国圣人出，前驱麒麟后凤凰。大九州成大一统，万法并灭宗素王。四天下皆共一日，永无薄蚀无灾伤。不然测日有辩口，魔法复幻来西方。直教天变不足畏，流祸且恐过焚坑。不惟两儿困尼父，顽辩如盂如探汤。彼乃有帝解造日，将惑黄种归亚当。谁欤觉者解厥惑，力拒魔说毋遗殃！下方有臣心向日，捧日愿大无能偿。梦排阊阖闻帝语，天空海阔歌慨慷。海风浩浩夜未央，天鸡再唱云入房。
早春有怀兰史，用高常侍人日寄杜拾遗韵
作者：丘逢甲
朝代：清

东风夜入说剑堂，引杯自醉梅花乡。韩江有客远相忆，江声正搅愁人肠。闻鸡欲舞谁相与，神州陆沈剧堪虑。祗今海上无仙山，缥缈飞楼寄何处？蟠桃花发天为春，安知沧海方扬尘？与君行觅咏诗地，我亦苍茫独立人。
昆崙
作者：丘逢甲
朝代：清

茫茫天水气相吞，大海中浮独岛尊。不见神龙见神鸟，七洲洋外望昆崙。
星洲喜晤容纯甫副使，即送西行
作者：丘逢甲
朝代：清

吾国有爹亚，将为欧美游。艰危天下局，慷慨老成谋。新运开三世，雄心遍五洲。南华楼上话，一夕定千秋。七十尚如此，吾徒愧壮年！排云叩阊阖，救日出虞渊。异域扶公义，神州复主权。柬之原未老，终仗力回天。廿载知名久，相逢瘴海春。亚洲数先达，岭表有奇人。南出终张楚，西行更哭秦。风云看勃郁，万里送飞轮。
星洲喜晤容纯甫副使，即送西行·其一
作者：丘逢甲
朝代：清

吾国有爹亚，将为欧美游。艰危天下局，慷慨老成谋。新运开三世，雄心遍五洲。南华楼上话，一夕定千秋。
星洲喜晤容纯甫副使，即送西行·其三
作者：丘逢甲
朝代：清

廿载知名久，相逢瘴海春。亚洲数先达，岭表有奇人。南出终张楚，西行更哭秦。风云看勃郁，万里送飞轮。
星洲喜晤容纯甫副使，即送西行·其二
作者：丘逢甲
朝代：清

七十尚如此，吾徒愧壮年！排云叩阊阖，救日出虞渊。异域扶公义，神州复主权。柬之原未老，终仗力回天。
春寒
作者：丘逢甲
朝代：清

宝帐春寒夜不眠，卸妆入坐绮窗前。玉屏花影珠帘月，一勺香泉浸水仙。
春尽夜，次韵寄答实甫
作者：丘逢甲
朝代：清

春灯照夜不成寐，四野荒鸡天未明。处处闻饥复闻乱，年年忧雨更忧晴。读书误我成迂叟，呼酒凭谁迫老兵。六幕沉沉如梦里，晓星残月不胜情。挂席春江未有期，东风潮信误篙师。戴鳌已叹沈三岛，嬉凤安能陋九夷？精卫泪枯填海石，蚩尤魂化竟天旗。荒唐山鬼前知事，鸡卜何人问越祠。
春尽夜，次韵寄答实甫·其一
作者：丘逢甲
朝代：清

春灯照夜不成寐，四野荒鸡天未明。处处闻饥复闻乱，年年忧雨更忧晴。读书误我成迂叟，呼酒凭谁迫老兵。六幕沉沉如梦里，晓星残月不胜情。
春尽夜，次韵寄答实甫·其二
作者：丘逢甲
朝代：清

挂席春江未有期，东风潮信误篙师。戴鳌已叹沈三岛，嬉凤安能陋九夷？精卫泪枯填海石，蚩尤魂化竟天旗。荒唐山鬼前知事，鸡卜何人问越祠。
春愁
作者：丘逢甲
朝代：清

春愁难遣强看山，往事惊心泪欲潸。四百万人同一哭，去年今日割台湾。
春感
作者：丘逢甲
朝代：清

莽莽平原郁旱尘，草痕绿浅不成茵。东风吹起懒龙梦，一夜雨声千里春。
春感次许蕴伯大令韵
作者：丘逢甲
朝代：清

一夜东风满凤城，春愁黯黯共愁生。新年莺燕他乡感，落日鲸鲵故国情。款局有人通秀吉，残疆无计守延平。天涯何限哀时泪，洒向花前月不明。浮云飞絮澹春前，梦忆虮臣吁九天。照海旌旗忠义社，渡江帆楫永嘉年。遗殃箕子明夷地，并割颜回负郭田。独对东风倍惆怅，故山回首郁愁烟。沉郁雄心苦未灰，他年卷土傥重来。愁人断句悲青坂，战地残枪卧绿苔。梦里国仇惭越报，眼前儿戏感吴呆。故知块垒浇难尽，且为看花借酒杯。濛濛海气遍东西，何日干戈许再提！华表空闻丁鹤语，乱萌先兆子规啼。饮河腹懑千年浊，问道心惊七圣迷。五载伤春复伤别，忏除绮语未重题。谁遣风雷起蛰龙，冥冥愁夜递秋冬。梦回香国春三月，极目蓬山海万重。置酒未闻平寿勃，奉书还见卓徵邕。欲将笔削修花史，坠溷飘茵听所逢。九州无地不胡尘，难觅名山老此身。屡划鸿沟开鬼国，更移犴狱避祅神。论文竞凿中央帝，抟土先愚上古人。莫向武陵寻旧梦，桃花零落不成春。动地春江走怒流，秀才心事惯先忧。越兵屡入灵胥眼，孔履同焚逆莽头。白马沸唇呼跸至，青牛弭耳化胡游。最怜十万横磨剑，炼作人间绕指柔。谶秦何必定归胡，谁遣关中缺挽输。独客春心怜望帝，参军蛮语叹娵隅。沉沉大泽狐能语，黯黯钟山鸟自呼。欲取奇胲察时变，登台先验海星图。敢吟绵葛谓人昆，典礼崇隆念本根。都下愁春黄雾塞，日边望气赤云奔。惊沙捲塞朝呼鹘，吹浪空江夜有豚。唱彻得脂新乐府，鲜卑闻说最承恩。顾曲当筵唤奈何，春江愁饫木鱼歌。奔天素女月华冷，话海麻姑霜鬓多。断续乡心车铎语，暖寒天气酒杯和。故人勾漏今仙令，欲乞丹砂治睡魔。
春感次许蕴伯大令韵·其一
作者：丘逢甲
朝代：清

一夜东风满凤城，春愁黯黯共愁生。新年莺燕他乡感，落日鲸鲵故国情。款局有人通秀吉，残疆无计守延平。天涯何限哀时泪，洒向花前月不明。
春感次许蕴伯大令韵·其七
作者：丘逢甲
朝代：清

动地春江走怒流，秀才心事惯先忧。越兵屡入灵胥眼，孔履同焚逆莽头。白马沸唇呼跸至，青牛弭耳化胡游。最怜十万横磨剑，炼作人间绕指柔。
春感次许蕴伯大令韵·其三
作者：丘逢甲
朝代：清

沉郁雄心苦未灰，他年卷土傥重来。愁人断句悲青坂，战地残枪卧绿苔。梦里国仇惭越报，眼前儿戏感吴呆。故知块垒浇难尽，且为看花借酒杯。
春感次许蕴伯大令韵·其九
作者：丘逢甲
朝代：清

敢吟绵葛谓人昆，典礼崇隆念本根。都下愁春黄雾塞，日边望气赤云奔。惊沙捲塞朝呼鹘，吹浪空江夜有豚。唱彻得脂新乐府，鲜卑闻说最承恩。
春感次许蕴伯大令韵·其二
作者：丘逢甲
朝代：清

浮云飞絮澹春前，梦忆虮臣吁九天。照海旌旗忠义社，渡江帆楫永嘉年。遗殃箕子明夷地，并割颜回负郭田。独对东风倍惆怅，故山回首郁愁烟。
春感次许蕴伯大令韵·其五
作者：丘逢甲
朝代：清

谁遣风雷起蛰龙，冥冥愁夜递秋冬。梦回香国春三月，极目蓬山海万重。置酒未闻平寿勃，奉书还见卓徵邕。欲将笔削修花史，坠溷飘茵听所逢。
春感次许蕴伯大令韵·其八
作者：丘逢甲
朝代：清

谶秦何必定归胡，谁遣关中缺挽输。独客春心怜望帝，参军蛮语叹娵隅。沉沉大泽狐能语，黯黯钟山鸟自呼。欲取奇胲察时变，登台先验海星图。
春感次许蕴伯大令韵·其六
作者：丘逢甲
朝代：清

九州无地不胡尘，难觅名山老此身。屡划鸿沟开鬼国，更移犴狱避祅神。论文竞凿中央帝，抟土先愚上古人。莫向武陵寻旧梦，桃花零落不成春。
春感次许蕴伯大令韵·其十
作者：丘逢甲
朝代：清

顾曲当筵唤奈何，春江愁饫木鱼歌。奔天素女月华冷，话海麻姑霜鬓多。断续乡心车铎语，暖寒天气酒杯和。故人勾漏今仙令，欲乞丹砂治睡魔。
春感次许蕴伯大令韵·其四
作者：丘逢甲
朝代：清

濛濛海气遍东西，何日干戈许再提！华表空闻丁鹤语，乱萌先兆子规啼。饮河腹懑千年浊，问道心惊七圣迷。五载伤春复伤别，忏除绮语未重题。
春日寄怀菽园新嘉坡
作者：丘逢甲
朝代：清

极目天南赤道遥，选楼高筑岛云飘。海山苍莽连诸国，古碣荒凉话六朝。蛮语未谙花代解，边愁无际酒难浇。都将万里相思意，付与重溟早晚潮。珠海星洲两寓公，眼看时局感应同。馈驱彩凤成凡鸟，聋迫神龙化蛰虫。鬼国夜开跳月宴，阴天春足妒花风。手挼斗柄愁相语，东指齐州劫火中。
春日寄怀菽园新嘉坡·其一
作者：丘逢甲
朝代：清

极目天南赤道遥，选楼高筑岛云飘。海山苍莽连诸国，古碣荒凉话六朝。蛮语未谙花代解，边愁无际酒难浇。都将万里相思意，付与重溟早晚潮。
春日寄怀菽园新嘉坡·其二
作者：丘逢甲
朝代：清

珠海星洲两寓公，眼看时局感应同。馈驱彩凤成凡鸟，聋迫神龙化蛰虫。鬼国夜开跳月宴，阴天春足妒花风。手挼斗柄愁相语，东指齐州劫火中。
春日杂诗
作者：丘逢甲
朝代：清

乱红成阵满天涯，黯黯春帆细雨斜。何处仙源容避世，赚人毕竟是桃花。雨丝风片暗清明，乡梦惊回杜宇鸣。无限春愁似原草，到无人处更丛生。
春日杂诗
作者：丘逢甲
朝代：清

漠漠晴烟绿拍堤，韶光老尽乱莺啼。垂杨绝解趋风气，摇曳春条总向西。极目春城夕照中，落花飞絮木棉风。绝无衣被苍生用，空负遮天作异红。
春日杂诗·其一
作者：丘逢甲
朝代：清

乱红成阵满天涯，黯黯春帆细雨斜。何处仙源容避世，赚人毕竟是桃花。
春日杂诗·其一
作者：丘逢甲
朝代：清

漠漠晴烟绿拍堤，韶光老尽乱莺啼。垂杨绝解趋风气，摇曳春条总向西。
春日杂诗·其二
作者：丘逢甲
朝代：清

极目春城夕照中，落花飞絮木棉风。绝无衣被苍生用，空负遮天作异红。
春日杂诗·其二
作者：丘逢甲
朝代：清

雨丝风片暗清明，乡梦惊回杜宇鸣。无限春愁似原草，到无人处更丛生。
春日游别峰寺
作者：丘逢甲
朝代：清

不作参禅客，看山合此行。移舟泊春麓，回磴瞰江城。亭僻兼云憩，畬荒罢火耕。隔林知寺近，花外度经声。山路到庵尽，依山见梵楼。隔江屏远翠，走石笕潜流。僧野能吴语，樵归答粤讴。浮生閒半日，已共佛无愁。寺小群山合，林深万木春。烟霞僧供养，香火佛生辰。南国多游女，西方拜美人。道旁求布施，凄绝是饥民。好静寻山去，山中笑佛忙。不须杯珓祝，且證木樨香。幢影摇春霭，钟声送夕阳。匆匆下归棹，回首万峰苍。
春日游别峰寺·其一
作者：丘逢甲
朝代：清

不作参禅客，看山合此行。移舟泊春麓，回磴瞰江城。亭僻兼云憩，畬荒罢火耕。隔林知寺近，花外度经声。
春日游别峰寺·其三
作者：丘逢甲
朝代：清

寺小群山合，林深万木春。烟霞僧供养，香火佛生辰。南国多游女，西方拜美人。道旁求布施，凄绝是饥民。
春日游别峰寺·其二
作者：丘逢甲
朝代：清

山路到庵尽，依山见梵楼。隔江屏远翠，走石笕潜流。僧野能吴语，樵归答粤讴。浮生閒半日，已共佛无愁。
春日游别峰寺·其四
作者：丘逢甲
朝代：清

好静寻山去，山中笑佛忙。不须杯珓祝，且證木樨香。幢影摇春霭，钟声送夕阳。匆匆下归棹，回首万峰苍。
春暮游揭阳作
作者：丘逢甲
朝代：清

三月春江放棹行，水田漠漠万车声。空山废堠秦人戍，落日平芜汉代城。印铸彻侯封粤令，帆回海道阻闽兵。古怀赢纵东风目，散尽閒愁看野耕。玉滘潮生打桨忙，绿阴夹道水松凉。北来岭势连山越，南徼民风故陆梁。乔木村居名将冷，落花坟上美人香。江城如画吴中景，愁入昏昏海气黄。
春暮游揭阳作·其一
作者：丘逢甲
朝代：清

三月春江放棹行，水田漠漠万车声。空山废堠秦人戍，落日平芜汉代城。印铸彻侯封粤令，帆回海道阻闽兵。古怀赢纵东风目，散尽閒愁看野耕。
春暮游揭阳作·其二
作者：丘逢甲
朝代：清

玉滘潮生打桨忙，绿阴夹道水松凉。北来岭势连山越，南徼民风故陆梁。乔木村居名将冷，落花坟上美人香。江城如画吴中景，愁入昏昏海气黄。
春江
作者：丘逢甲
朝代：清

春水绿生波，春江打桨过。阴晴浑未定，莫便脱渔蓑。